Na zapadu (Bliskom istoku) ništa novo... - Auto Republika\nPSA gaji nade da će Evropska unija zauzeti zajednički stav u vezi sa Iranom, nakon što je američki predsednik Tramp, odlučio da povuče SAD iz nuklearnog sporazuma sa tom zemljom.\n„Kao i ostali ekonomski igrači, i mi pratimo evoluciju dešavanja, a pratimo i zvaničnu poziciju EU u vezi sa ovom temom“, saopštio je portparol PSA, dodavši da se francuski proizvođač vozila nada da će pozicija EU prema Iranu biti „jedinstvena“.\nFrancuska je imala bliske poslovne veze sa Iranom, pre pada šaha, 1979. godine, da bi 2015. započela obnavljanje odnosa, nakon što su skinute sankcije zapadnih sila, s tim da se Iran obavezuje da stopira aktivnosti vezane za razvoj nuklearnog oružja.\nFrancuske kompanije, PSA i Renault su ušle na iransko tržište. PSA je potpisala proizvodne ugovore vredne 700 milina evra, da bi zauzela vodeću poziciju, u kojoj je nekada uživala na ovom tržištu, dok je Renault investirao u povećanje proizvodnih kapaciteta na 350.000 vozila godišnje.\nMinistar inostranih poslova Francuske, Žan-Iv Le Drian, rekao je juče da dogovor sa Iranom nije mrtav i da će francuski predsednik, Emanuel Makron, imati razgovore sa iranskim kolegom, Hasanom Ruanijem. Nakon tog sastanka, uslediće razgovori na visokom nivou između Iranaca, Britanaca i Nemaca, kao i Francuza, rekao je Le Drian.\nPredstavnici nemačke industrije su pozvali EU da zaštiti investicije. „Nemačka vlada i EU sada treba da zaštite poslovanja sa Iranom i povrate izgubljeno poverenje“, saopštio je DIHK trgovinski i industrijski lobi. „Kompanije su zabrinute da bi mogle da izgube američke poslove zbog trgovine s Iranom.“\nJirgen Hart, viši funkcioner za spoljne poslove u bloku Angele Merkel, izjavio je da je Trampov potez „veoma rizičan“ i „neozbiljan“.\nTrampova odluka da izađe iz sporazuma s Iranom dovodi u pitanje investicije evropskih kompanija, vredne milijarde evra.\nKompanijama nije dozvoljeno da kreiraju nove ugovore u okviru iranskog naftnog i energetskog sektora, počev od juče. Do avgusta, moraju se završiti transakcije vezane za dug iranskih vlasti, valute i kupovine, uključujući i automobilski sektor Irana. Takođe, mora se prekinuti poslovanje vezano za iransko zlato i druge metale. U novembru, ugovori u okviru naftne industrije i energetskog sektora, brodskog transporta i luka, kao i usluge osiguranja, biće zabranjeni.\nSporazum iz 2015., u koji su uključene SAD, Francuska, Nemačka, Velika Britanija, Rusija, Kina i Iran, podrazumevao je ukidanje sankcija Iranu u zamenu za ograničavanje nuklearnog programa Teherana. Zapravo, cilj je bio da zapadne sile spreče Iran u nastojanju da napravi nuklearnu bombu.\nTramp je u utorak izjavio da je sporazum bio „užasan jednostran dogovor, koji nikada nije trebalo da bude formiran“. Ostale zemlje, koje su pomogle Iranu da razvije svoj nuklearni program, takođe će se suočiti sa sankcijama, rekao je američki predsednik. Nekako, već mnogo puta ispričana priča, rekli bismo.\nTramp se takođe žalio na to da se dogovor nije bavio iranskim programom balističkih projektila, niti umešanošću Irana i „podstrekivanja“ regionalnih konflikata (pitamo se samo, šta SAD traže u „regionalnim konfliktima“ na Bliskom Istoku, 10.000 kilometara daleko od Vašingtona). Američki predsednik je takođe istakao da će odredbe sporazuma koje ističu sledeće dekade, dozvoliti Iranu da nastavi rad na nuklearnom programu.\n„Da sam dozvolio da ovaj sporazum i dalje živi, imali bismo uskoro trku u nuklearnom naoružanju na Bliskom Istoku“, rekao je Tramp. „Svako bi želeo da ima svoje naoružanje dok Iran ne napravi svoje.“ Interesantno, Tramp nekako u svemu ovome ne spominje Izrael…\nOn je takođe rekao da zbog limita međunarodnih inspektora (na ovo „međunarodnih“ ćemo se blago nasmejati), „oni nisu u mogućnosti da preveniraju, uoče ili kazne varanje od strane Irana“, kao i da „nemaju bespogovorno pravo da istraže važne lokacije, uključujući vojne baze.“\nAmeričko ministarstvo finansija je saopštilo da će sankcije biti ponovo uspostavljene nakon postupnog procesa od 90 do 180 dana. Sankcije vezane za nuklearni program će stupiti na snagu nakon 4. novembra.\nOno što nije jasno je šta bi moglo da usledi nakon američkog povlačenja. Američke i evropske diplomate su pokušale da pregovaraju u vezi sa pratećim sporazumima, usmerenim na rešavanje zabrinutosti Trampa u vezi sa sporazumom. Odlaganje ponovnog uspostavljanja sankcija bi moglo da omogući nastavak pregovora, što je Rusija, koju zapad doživljava kao iranskog saveznika, istakla pre Trampovog poteza.\nSve u svemu, mešanje u unutrašnje stvari suverenih zemalja od strane SAD se i dalje nastavlja, a to se odražava i na stanje u okviru automobilske industrije.\ntags: donald trump iran izdvojeno nuklearni sporazum psa grupa renault\nprevious Volkswagen bi mogao da sledi primer FCA\nnext Luksuzne marke čine sve da stabilizuju prodaju limuzina D segmenta\nDa, sve se na kraju oseti i u autoindustriji… A taj “američki san” zna biti veoma bolan za ostatak sveta.\nTramp se ponasa kao slon u radnji u kojoj se prodaje staklarija. Drugi americki predsednici su bili malo podmukliji\nVolkswagenova francuska divizija godinama lažirala prodajne rezultate\n03/07/2017 - 09:45\nVolkswagenov ulog u “petoletku” iznosi 44 milijarde evra!\n16/11/2018 - 18:20\nLimuzine kao simbol bunta protiv SUV/krosovera\n28/10/2019 - 09:31\nVolkswagenov nadzorni odbor daje “zeleno svetlo” za investicije vredne više milijardi\n16/11/2018 - 12:43


Desetogodišnji Pavle Stojiljković prvak Srbije u tenisu - JuGmedia\nNa kupu Srbije za tenisere do 10 godina koji je održan na terenima Teniske akademije Živković, u Nišu, Pavle Stojiljković (2010) iz Leskovca ubedljivo je osvojio prvo mesto i titulu najboljeg desetogodišnjaka u Srbiji.\nNa ovom najvažnijem takmičenju u Srbiji za taj uzrast, učestvuje po osam najboljih takmičara i takmičarki iz svakog regiona a turnir se igra u okviru zvaničnog kalendara Teniskog saveza Srbije.\nU tri dana takmičenja, ubedljivo najbolji, Pavle Stojiljković odigrao je sedam mečeva i izgubio samo šest gemova.\nU 1/4 finala savladao je Veljka Predolca iz Beograda 2:0 (4:0, 4:0) potom je u polufinalu bio bolji od Stefana Mojsejeva iz Novog Sada 2:0 (4:0, 4:1) i u finalu bio bolji od Viktora Višnjića iz Beograda 2:0 (4:0, 4:1).\nKompanija Kopf Sport, uvoznik H EAD opreme u saradnji sa TA Živković, pobednicima je poklonila vaučer u vrednosti 10.000 dinara za kupovinu Head opreme.\nLeskovački kulturni centar ove godine prvi put organizuje manifestaciju ,,U ritmu dijalekta“, čiju realizaciju je podržalo Ministarstvo kulture i…\nU mnoštvu informacija koje dobijamo u vezi sa virusom korona i sa posledicama nakon što napadne organizam, česta su upozorenja stručnjaka da on napada…\n23.09.2020. u 18:29\nBravo za Pavla i njegove roditelje!!!\nOstavite odgovor na Miljan Mihajlovic Odustani od odgovora


Evropski parlament izrazio je zabrinutost zbog uvodjenja taksi od 100 odsto na robu iz Srbije i BiH od strane zvanične Prištine i traže hitno ukidanje te mjere. Sličnog stava je i njemačka vlada, dok su još ranije iz Evropske komisije ukazali da takvim mjerama kosovske vlasti krše srednjoevropski ugovor o slobodnoj trgovini CEFTA.\nPoruka o dobrosusjedskim odnosima upućena regionu nije nova, ali su novonastale okolnosti te koje joj danas daju dodatnu važnost - 100 odsto carine na robu iz Srbije i BiH je potez Prištine koji nije naišao na razumjevanje Evropskog parlamenta. Zato izvjestilac za Srbiju i predsjedavajući Spoljopolitičkog komiteta EP Dejvid Mekalister poručuje:\n"Priština i Beograd ponovo prolaze kroz tešku fazu medjusobnih odnosa. Vjerujemo da je pravo mjesto gdje bi se ti problemi trebali rješavati dijalog u Briselu, uz posredovanje visoke predstavnice EU Federike Mogerini. Ali jedno je veoma jasno - to što su Kosovari odlučili da uvedu 100 odsto takse na robu iz Srbije i BiH je jasno kršenje CEFTA sporazuma, jasan signal protiv dobre saradnje Prištine i Beograda i zato pozivam kosovske vlasti da povuku tu odluku".\nI njemačka vlada je pozvala Prištinu da okonča, kako kažu, trgovinski rat sa Srbijom: "Nemamo ni malo razumijevanja za odluku kosovskih vlasti", rekao je portparol vlade kancelarke Merkel, uz zabrinutost da bu nove tenzije na Balkanu mogle da budu prijetnja naporima koji su uloženi u pomirenje u regionu.\nRanije su se mjerama kosovskih vlasti usprotivili i u Evropskoj komisiji, naglašavajući da se time krši srednjoevropski ugovor o slobodnoj trgovini, CEFTA, tražeći od Prištine da povuče odluku o 100-postotnoj taksi na proizvode iz Srbije i BiH.


Kadeti startovali pobedom u ABS Elektro kadetskoj ligi\nutorak, 23 oktobar 2012 20:03\nKadeti Borac Mocart Sporta odigrali su prošle subote trijumfalno prvo kolo jedinstvene ABS Elektro kadetske lige. U Hali kraj Morave pobeđen je veliki rival, ekipa kraljevačke Slobode, rezultatom 84:63 (24:12, 23:18, 18:13, 19:20).\nNaši kadeti značajnu prednost ostvarili su već na samom početku, čvrsto se branili i jako napadali, što je Kraljevčane onemogućilo da duže vreme postignu koš i odmaknu se od jednog poena koji su postigli iz slobodnih bacanja. Kako je utakmica odmicala, naš tim je povećavao prednost i do samog kraja gosti nisu uspeli da značajno smanje dvocifrenu prednost.\nJuniori i kadeti na putu uspeha\nsreda, 10 oktobar 2012 08:02\nMlađe kategorije KK Borac Mozzart Sport poslednjih dana su ostvarile zapažene rezultate. Kadetska selekcija kluba izborila je plasman u Jedinstvenu kadetsku ligu Srbije dok su juniori na putu da ponove uspeh kadeta i da se plasiraju u elitno srpsko takmičenje u svom godištu.\n„Kadeti su bili uspešniji od vršnjaka iz Šapca i Užica i već posle dve utakmice bilo je jasno da su izborili plasman u najjače takmičenje za taj uzrast“, kaže sportski direktor kluba Milan Smiljanić.\nZavrsena takmičarska sezona za mladje kategorije\nponedeljak, 11 april 2011 21:30\nTakmičarska sezona 2010 / 2011 je završena za juniore, kadete i pionire košarkaškog kluba Borac, ostali su još samo najmladji članovi da se takmiče u kvalitetnoj ligi Zapadne Srbije u konkurenciji mladjih pionira. Na poslednjem gostovanju u Novoj Varoši zabeležili su pobedu rezultatom 33:28. Trenutno zauzimaju drugo mesto sa skorom 13 pobeda i 6 poraza u konkurenciji 13 ekipa.\nZvezda bolja od Borca\nUspešan vikend mladjih kategorija Borca\nDostojan otpor Hemofarmu\nBorbenošću do bodova\nJuniori Novog Sada iskusniji\nStrana 39 od 44


Stiven Mnučin, sekretar za finansije SAD, razgovara sa novinarima tokom samita ministara finansija i guvernera narodnih banaka grupe zemalja G20, 8. juna 2019, u Fukuoki, Japan.\nSekretar za finansije SAD Stiven Mnučin rekao je u subotu da planira da nezvanično razgovara sa guvernerom kineske centrlane banke o trgovini na marginama godišnjih finansijskih razgovora Grupe 20 u južnom Japanu, ali da nema direktnu poruku za njega.\nMnučin i Ji Gang, prvi čovek Narodne banke Kine, trebalo bi da održe rutinske razgovore po različitim temama i zatim da se povuku kako bi diskutovali o trgovini. Ji, rekao je on, učestvovao je u razgovorima, koji su sada u zastoju, između Vašingtona i Pekinga po pitanju trgovinskog i tehnološkog spora između dve najveće ekonomije sveta.\n"To će biti jedan-na-jedan sa guvernerom Jiem, (prilika) da razgovaramo nasamo o trgovinskim temama", rekao je Mnučin novinarima u japanskom gradu Fukuoka. Ali, dodao je, "očekujem da će glavni napredak biti napravljen na sastangu predsednika G-20".\nOn je rekao da nema planova za trgovinske razgovore u Vašingtonu i Pekingu pre nego što se Donald Tramp i Ši Đinping budu sastali u Osaki na samitu lidera zemalja G-20, 28. i 29. juna.


TotalCar.rs » Posledice krize u autoindustriji izazvane pandemijom\nkonferencija, Koronavirus, kriza, SEE Automotive, Tržište\nUN prognozira da će pandemija smanjiti svetsku ekonomiju za 3,2 odsto, a dase ekonomska previranja i zastoj prozvodnje u autoindustriji već negativno odražavaju na automobilska tržišta, rečeno je na online konferenciji „SEE Automotive – Connect & Supply“, koju je nedavno organizovao Automobilski klaster Srbije. Kriza je proizvela brojne zajedničke probleme s kojima se suočava autoindustrija, poput rasta cena, odlaganja isporuke i manjka ljudskih resursa kod dobavljača, kao i skraćenog radnog vremena, navodi se u istraživanju koje je sprovelo Udruženje za upravljanje lancima snabdevanja, nabavkama i logistikom (BME).\nKako bi se odgovorilo na krizu, preduzete su mere aktiviranja rezervnih dobavljača, regulisanja troškova, kao i smanjenjaproizvodnje, pokazalo je istraživanje BME koje je realizovano tokom aprila, a obuhvatilo je mala i srednja preduzeća, kao i velike kompanije pretežno iz Nemačke, ali i iz drugih zemalja Evropske Unije i Azije.\nIzazovi sa kojima se suočava autoindustrija i problemi na važnim evropskim tržištima odraziće se i na stanje ovog sektora u Srbiji.\n„U Nemačkoj i Francuskoj se očekuju drastična smanjenja broja zaposlenih, veliki broj dobavljača ima probleme sa plaćanjem. Sektor se i pre pandemije suočavao sa velikim izazovima zbog zaokreta ka elektromobilnosti i digitalizaciji. Prodaja „Fijat–Krajslera” je pala za 77 odsto, „PSA grupa” je registrovala pad od 68 odsto, a „Reno” 64 procenta, „Folksvagen” je prošao nešto bolje sa padom od 46 odsto“, istakao je Tomislav Knežević, rukovodilac projekta „Razvoj privatnog sektora u Srbiji” koji u okviru Nemačko-srpske razvojne saradnje implementira GIZ. Međutim, on dodaje da je, s druge strane, zabeležen pozitivan trend direktnih stranih investicija u ovaj sektor u Srbiji, kao i dolazak kompanija koje investiraju u proizvodnju veće dodate vrednosti, sa većim nivoom znanja i većom kompleksnosti proizvoda. Osim toga, otvaraju se nove mogućnosti za lokalizaciju proizvodnje i veće uključivanje domaćih kompanija.\nIpak, globalan izazov sa kojim će se u narednom periodu suočiti i automobilske kompanije u Srbiji ukoliko žele da zadrže svoju konkurentnost na međunarodnim tržištima je digitalna transformacija. „Neophodno je da se kompanije u Srbiji uključe u proces digitalne transformacije, više sarađuju sa naučno istraživačkim institucijama i obrazovnim sistemom i više investiraju u inovacije. Nadamo se da će podrška države u tome biti značajna. Takođe, dobroje što je digitaln transformacija u Srbiji prepoznata i našla svoje mesto u važnim strateškim dokumentima tako da kompanije mogu da očekuju značajnu podršku u budućnosti“, smatra Tomislav Knežević.\nUsled krize izazavane pandemijom očigledno je da će se autoindustrija promeniti. Doći će do transformacije ne samo proizvoda već i potreba potrošača, istaknuto je na konferenciji „SEE Automotive – Connect & Supply“. Predviđanja su da će potrošači u budućnosti više koristiti uslugu deljenja automobila, te da će manje posedovati sopstvene. Ovo će uticati na porast potražnje za uslugama mobilnosti automobila, koje će u budućnosti biti mnogo više korišćene i profitabilnije.\nKriza u sektoru autoindustrije koja je dovela do prekida proizvodnje, odlaganja isporuke i u krajnoj liniji smenjenja proizvodnje i prodaje, će svakako ostaviti posledice, a njen dalji razvoj zavisiće od mnogih faktora poput digitalizacije i prilagođavanja promena i trendovima, a pre svega novim potrebama potrošača.


Indeks društvenog razvoja gradova i opština : Inkluzija\nIndeks društvenog razvoja je kompozitni indeks koji omogućava poređenje postignutog nivoa društvenog razvoja među gradovima i opštinama Republike Srbije. Tim za socijalno uključivanje i smanjenje siromaštva inicirao je izradu metodologije i aplikacije sa ciljem da jedan ovakav alat stavi na raspolaganje svim zainteresovanim korisnicima, od donosioca odluka i kreatora politika, do samostalnih istraživača i analitičara.\nIndeks društvenog razvoja pruža mogućnost poređenja kvaliteta života po gradovima i opštinama, koji se može sortirati, u zavisnosti od ličnih prioriteta, prema devet oblasti: demografija, ekonomska aktivnost, obrazovanje, socijalna zaštita, zdravstvena zaštita, uslovi stanovanja, sigurnost, društvena participacija i osetljive grupe i ljudska prava.\nIndeks društvenog razvoja gradova i opština uzima vrednosti od 1 do 100, pri čemu veća vrednost indeksa znači i bolje uslove za život u određenoj jedinici lokalne samouprave. Indeks je nastao agregiranjem 41 indikatora u 9 oblasti, uz prilagođavanje smera delovanja pojedinih indikatora. Drugim rečima, ukoliko određena pojava negativno utiče na kvalitet života, uzimana je njena recipročna vrednost. S obzirom da su korišćeni indikatori bili iskazani u različitim jedinicama mere, procesom normalizacije svi su svedeni na raspon od 1 do 100, kako bi se formirao jedinstven Indeks društvenog razvoja gradova i opština. Aplikacija pruža mogućnost izbora podataka koji se prikazuju na grafikonu. U zavisnosti od potrebe korisnika, moguće je predstaviti normalizovane ili izvorne vrednosti podataka.\nIndeks će se ažurirati jednom godišnje novim podacima, uz mogućnost unapređenja i dodavanja novih indikatora, kako budu razvijani i postajali dostupni na nivou opština. Pokriva sve gradove i opštine u Republici Srbiji (uključujuci i sve gradske opštine pojedinačno). Aplikacija Indeksa društvenog razvoja optimizovana je za upotrebu na svim modernim pretraživačima, kao i prenosivim uređajima (pametnim telefonima i tabletima) nezavisno od operativnog sistema na kome rade. Web aplikacija je optimizovana da radi i na najsporijim internet konekcijama, što je čini dostupnom širokom auditorijumu.\nZašto Indeks društvenog razvoja gradova i opština?\nDa bi se obezbedilo održivo merenje postignutog nivoa društvenog razvoja čije je rezultate lako razumeti i saopštiti;\nDa bi se omogućilo poređenje gradova i opština u Srbiji kroz prilagođen zbirni indikator kojim se meri kvalitet života;\nDa bi se omogućilo kreiranje nacionalnih i lokalnih politika društvenog razvoja na osnovu podataka o stanju društvenog razvoja u Srbiji;\nDa bi se obezbedio instrument podrške donosiocima odluka na lokalnom nivou prilikom ocenjivanja prostora za unapređenje kvaliteta života u zajednici;\nDa bi se omogućilo poređenje različitih prioritetnih oblasti u pogledu društvenog razvoja;\nDa bi se pružila mogućnost građanima, civilnom sektoru i istraživačima da sagledaju sve aspekte kvaliteta života u gradovima i opštinama u Srbiji.\nIzazovi i preporuke za budući period\nJedan od najvećih izazova prilikom izrade Indeksa društvenog razvoja gradova i opština bila je dostupnost podataka na nivou opština. Identifikovan je veliki broj indikatora koji bi, po svojoj prirodi, realno oslikali stepen društvenog razvoja, ali nisu bili dostupni na nivou opština ili je postojao problem velikog broja nedostajućih podataka. Polazna ideja bila je da indeks društvenog razvoja bude disagregiran po polu, što je u ovom trenutku nemoguće izvesti.\nPreporuke za neredni period su, u skladu sa pomenutim izazovima, unapređenje statističkog izveštavanja na lokalnom nivou, uvođenje rodne statistike za veći broj indikatora i razvijanje indikatora socijalnog uključivanja i nejednakosti na lokalnom nivou, kako bi se taj segment mogao bolje oslikati u Indeksu društvenog razvoja gradova i opština.\nPored redovnog ažuriranja i analize dobijenih rezultata, Tim za socijalno uključivanje i smanjenje siromaštva ima za cilj da neprestano unapređuje i prilagođava metodologiju, kako se dostupnost i kvalitet indikatora budu menjali. Pozivamo vas da svoje komentare i predloge za unapređenje Indeksa društvenog razvoja podelite sa nama.


Saradnju nastavljaju KSS i SC "Jezero": Turnir u basketu “Mamut open”, održaće se 2. jula · gradski.online\nSaradnju nastavljaju KSS i SC “Jezero”: Turnir u basketu “Mamut open”, održaće se 2. jula\nKIKINDA- Košarkaški savez Srbije i Sportski centar “Jezero” ponovo će organizovati turnir u basketu “Mamut open”, a održaće se 2. jula.\nSaradnja je ozvaničena dokumentom koji je u ime domaćina potpisao Dejan Pudar, direktor SC “Jezero”. Košarkaški savez Srbije je prepoznao je SC “Jezero” kao odličnog domaćina turnira koji ispunjava sve potrebne uslove i zadovoljava sve standarde.\nDirektoru Dejanu Pudaru i SC “Jezero” uručene su zahvalnice Košarkaškog saveza Srbije za besprekornu organizaciju prošlogodišnjeg turnira, čime je otpočela organizacija ovogodišnjeg, a Kikinda stavljena na zvaničnu mapu prvenstva Srbije RODA 3X3, odnosno FIBA 3×3.\nPodsećamo da je lane u Kikindi trijumfovala ekipa “3×3 Zmajevi”. Pobednik prvog turnira u basketu, u organizaciji SC Jezero, pod pokroviteljstvom Grada Kikinde, u partnerstvu sa KSS, 3X3 SRBIJA i FIBA, zaslužio je 100.000 dinara, dok je poraženoj ekipi pripalo 30.000 dinara.\nU seniorskoj konkurenciji, turnir je okupio deset vrhunskih ekipa, a ni jak pljusak tada nije poremetio organizaciju i tok turnira na čemu je domaćinima odato posebno priznanje.\n(foto, Čedomir Vujanić i SC “Jezero”)\nPrethodnoPlan razvoja grada do 2030. godine: Popravljanje demografske slike, jedan od najvažnijih ciljeva\nSledećePotvrđeno: U Bašaidu, kružni tok će zameniti “crnu” saobraćajnu tačku


Sportske.net - Islanđani priželjkuju remi na Marakani\nIslanđani priželjkuju remi na Marakani\nDan uoči duela protiv Crvene zvezde na Marakani, trener i igrač IBV-a Herman Hrejdarson ne krije da se nada da njegova ekipa izbegne poraz, ali i priznaje da je to možda i nerealno u ovom trenutku.\nTrener-igrač islandskog IBV-a Herman Hrejdarson rekao je da bi i nerešen rezultat bio pozitivan za njegove fudbalere protiv Crvene zvezde u drugom kolu kvalifikacija za Ligu Evrope, ali da misli da je to možda i nerealno.\n"Pozitivan rezultat bio bi ako izvučemo nerešeno, možda je nerealno, ali se svakako nadamo. Dobra je stvar što se igraju dve utakmice, ne samo jedna", rekao je Hrejdarson novinarima u beogradskom hotelu Ekscelsior.\n"Očekujemo veoma tešku utakmicu. Zvezda ima veliku istoriju, a nama je nagrada sam prolazak prve runde i sada ćemo tražiti neku svoju šansu. Moramo da budemo realni, ovo je velika prilika da naši igrači pokažu koliko su dobri. U prošlom kolu smo videli da tim ima veliki karakter", kazao je Hrejdarson.\n"Džejms je napravio sjajnu karijeru u Engleskoj i doneo nam je dodatnu snagu. Ima velikog uticaja na tim s obzirom na veliku karijeru i iskustvo", naveo je trener IBV-a.\n"Ne postižemo mnogo golova, ali nam u ligi ne ide tako loše s obzirom da ne primamo mnogo. Nekad se žrtvujemo napada kako bismo sačuvali svoju mrežu, nekako smo često više fokusirani na odbranu", rekao je Hrejdarson.\n39-godišnji Hrejdarson je jedan od najboljih i najpoznatijih fudbalera sa Islanda ikada.\nOn je tokom karijere nastupao za veliki broj engleskih klubova, poput Ipsviča i čarltona, a u ekipi Portsmuta mu je saigrač bio nekadašnji fudbaler Zvezde i reprezentacije Jugoslavije Dejan Stefanović.\n"Igrao sam u Portsmutu sa Dejanom Stefanovićem, on je imao odličnu karijeru i veoma je dobar momak", kazao je Hrejdarson.


Dodik: Jedna od ambasadorica u BiH tražila je da odustanemo od 9. januara – dijalogin.tv\nnovinar Objavljeno 08/01/2018\nPredsjednik RS-a Milorad Dodik izjavio je danas da je jedna od ambasadorica u BiH uputila pismo u kojem navodi da RS treba da odustane od obilježavanja 9. januara kao “Dana RS-a“, što je neprihvatljivo.\n-To bi isto bilo kada bih ja napisao u njenoj zemlji da oni treba da odustanu od obilježavanja svog dana – rekao je Dodik novinarima.\nKazao je da nije u pitanju ambasadorica SAD-a u BiH, ali nije želio da precizira o kome je riječ, jer će se, kaže, o tome kasnije voditi polemika.\nOcijenio je da je Ustavni sud BiH, koji je ranije osporio kao neustavan 9. januar kao Dan RS-a, politički sud, koji je odluke donio preglasavanjem i zloupotrebom.\n-RS je svojim zakonom i provedenim referendumom pokazala šta je volja srpskog naroda – ustvrdio je Dodik dodajući da su se danas u Banjoj Luci okupili svi srpski predstavnici vlasti na svim nivoima bez obzira na političku pripadnost.\nPoručio je i da su “samo naivni mogli vjerovati da će se volja jednog naroda kroz istorijsku težnju za slobodom i stvaranjem RS moći poništiti jednom administrativnom mjerom”.\nTvrdi i da se “razvio jedan novi srpski patriotizam prema RS, da on postoji prema Srbiji i da nema patriotizma za BiH, te da ga nije bilo ni onda kada je ona bila u sastavu socijalističke Jugoslavije“.\n-Zaustavili smo nametanja visokog predstavnika i spremni smo da vratimo otete nadležnosti, što će biti teško, ali vraćanje ustavnih nadležnosti RS je glavni politički cilj – naveo je on.\nPonovio je da “srpski narod ima pravo da obilježava 9. januar, kao ‘Dan RS-a’, jer je ona tada nastala i vjeruje da će do naredne godine u svakoj općini u tom bh. entitetu postojati trg ili ulica koji će nositi naziv 9. januar“.\nDodik i srpski zvaničnici u RS-u i na nivou BiH danas su položili vijence na spomenik palim borcima proteklog rata i palih boraca NOB-a.\nIvanić: Zakon o "Danu RS" niko nije osporio i on stoga važi


MNK Hrvace: Prvi pehar na međunarodnom turniru - Grad Sinj\nGrad Sinj > Vijesti > MNK Hrvace: Prvi pehar na međunarodnom turniru\nMNK Hrvace: Prvi pehar na međunarodnom turniru\nEkipa Mnk Hrvace Kompass Group gostovala je na međunarodnom turniru u malom nogometu u mjestu Kazaginac u općini Tomislavgrad, BiH.\nTurnir je brojao 8 momčadi podjeljen u dvije grupe,a sastojao se od ekipa iz Hrvatske, Bosne i Hercegovine i Srbije.\n‘Crni’ su otvorili turnir pobjedom nad ekipom iz Srbije visokom pobjedom od 7-1.\nU drugoj utakmici su poraženi od ekipe Mnk Seljak Livno rezultatom 2:4.\nU trećoj utakmici pobjeda za prolazak u polufinale nad ekipom Cb Keba rezultatom 3:1.\nU polufinalu su se sastali sa ekipom IPA ŽZH a rezultat je bio 1:1, te su poraženi na penale pa se momčad iz Hrvaca umjesto u finalu našla u utakmici za 3. mjesto gdje je izvođenjem kaznenih udaraca osvojila treće mjesto.


Davorin Tomić - Blic\nZaplenjeno 80 kilograma marihuane\nBANJALUKA - Inspektori banjalučke kriminalističke policije juče su sproveli akciju kodnog naziva “Kanon” u kojoj je zaplenjena do sada najveća količina marihuana u široj regiji Banjaluke! Kako je “EuroBlicu” potvrđeno, posle otkrivanja i zaplene rekordnih 80 kilograma marihuane na području Srpca, uhapšeno je osam osoba.\nUbio tasta, pa mu zapalio kuću\nMODRIČA - Željko Nikić (41) ubio je u selu Skugrić kod Modriče punca Nikolu Mišića (77), zvanog Niko, nakon čega je zapalio starčevu kuću. Zločin, kakav se ne pamti u modričkom kraju, dogodio se juče u 6.30 časova, a prilikom izazivanja požara Nikić se teško povredio, pa je prevezen u banjalučki Klinički centar.\nSARAJEVO - Pred Sudom BiH juče je počeo glavni pretres na suđenju Zijadu Turkoviću i ostalim optuženima da su činili organizovanu kriminalnu grupu koja stoji iza pet brutalnih likvidacija, više pokušaja ubistava, milionsku pljačku novca sa sarajevskog aerodroma, međunarodni šverc droge i iznude. Suđenje veka, kako je ovaj proces nazvan u javnosti BiH, započelo je višečasovnim čitanjem optužnice, koja je ispisana na nekoliko stotina stranica.\nKamere snimile pljačku banke\nBANJALUKA - Banjalučka policija je do zaključenja ovog izdanja tragala za razbojnikom koji je juče ujutro, za manje od pola minute, opljačkao poslovnicu Bobar banke u centru najvećeg grada Srpske i iz nje odneo oko 4.700 KM!\nTužioci montirali optužnicu Zijadu Turković\nŠejla Turkovića, supruga Zijada Turkovića, koji je pred Sudom BiH optužen za najteža krivična dela, tvrdi da mu je optužnica montirana.\nSIPA će hapsiti i ugledne privrednike zbog utaje poreza\nBANJALUKA - Pripadnici Agencije za istrage i zaštitu BiH (SIPA) okončali su višemesečnu istragu u vezi sa milionskim utajama poreza i narednih dana na teritoriji Banjaluke, ali i drugih gradova BiH može se očekivati serija privođenja poznatih biznismena, ekskluzivno saznaje „EuroBlic“!\nMladić poginuo, četiri osobe teško povređene u sudaru\nBANJALUKA - Bojan Stjepanović (20) iz Petrova je poginuo, a četvorica njegovih drugova i sugrađana su teško povređeni u stravičnoj saobraćajnoj nesreći koja se u noći subota ne nedelju dogodila na pružnom prelazu u ozrenskom mestu Karanovac.\nKašikarama na kafić „Merlin“\nBANJALUKA - Nepoznati napadači bacili su juče ujutro dve ručne bombe u kafe-bar „Merlin“, koji se nalazi u Ulici Jug Bogdana u banjalučkom naselju Starčevica. Kako nam je potvrđeno, u eksploziji nije bilo povređenih, ali je pričinjena velika matrijalna šteta.\nSin pretukao oca do smrti\nBANJALUKA - Starac Marko Cvijanović (70) iz dobojskog naselja Bare preminuo je tokom vikenda u banjalučkom Kliničkom centru gde je dovezen u četvrtak nakon što ga je pretukao sin Ratko (38).\nDilovali drogu u Španiji\nBANJALUKA - Kontroverzni biznismen Miljenko Žaja (52), zvani Krojf, za kojim je MUP Hrvatske raspisao međunarodnu poternicu, uhapšen je juče ujutro na području Čapljine, protvrđeno nam je iz policije.\nŠarićevim novcem privatizovao firme\nBANJALUKA - Specijalno tužilaštvo RS zatražilo je juče kasno posle podne od Posebnog odeljenja banjalučkog Okružnog suda pritvaranje Zorana Ćopića (45), zvanog Ćopa, koji se smatra za jednog od najbližih poslovnih saradnika odbeglog pljevaljskog narko-bosa Darka Šarića!\nNastradao hirurg Svetozar Radulović\nMKRKONJIĆ GRAD - Poznati banjalučki kardiovaskularni hirurg Svetozar Radulović poginuo je u saobraćajnoj nesreći koja se preksinoć dogodila na magistralnom putu Ključ – Mrkonjić Grad.\nAzra se skrivala kao radnik u staračkom domu\nBanjaluka -- Azra Bašić (51), koja je zbog zločina nad Srbima u Derventi tokom 1992. godine u utorak uhapšena u SAD, poslednjih godina živela je u malom mestu Stenton pod lažnim imenom Izabela Bašić, potvrdile su njene komšije, ali i istražioci koji su vodili ovaj slučaj.\nBiH: Plin ugušio trojicu lovaca\nZAVIDOVIĆI - Poznati biznismen iz Srebrenika Hasan Sarajlić, njegov sugrađanin Džemal Buldić i Zaim Husić-Zajko iz Zavidovića nađeni su juče ujutro mrtvi u jednoj od čeka u lovištu iznad zavidovićkog sela Kamenica. Prema nezvaničnim informacijama, njih je na spavanju ugušio plin iz plinske peći. „Blicu“ je potvrđeno da je lekar iz Beograda u poslednjem trenutku zbog magle otkazao putovanje u Zavidoviće, gde je trebalo da se pridruži prijateljima u lovu.\nU sefu odnetom iz vlasnikovih kola bilo 260.000 KM\nBANJALUKA - Vlasnik kompanije „Tamaris“ Milorad Janjetović potvrdio nam je juče da su mu u prošlonedeljnoj pljački razbojnici odneli sef u kojem je bilo oko 260.000 KM, i da je službeni automobil njegove firme marke „polo“, kojim su razbojnici pobegli iz kruga preduzeća, zapaljen u selu Kosijerevo!\nNiko više nije nedodirljiv jer možemo svakog da uhapsimo\nBANJALUKA - Sve naredbe koje smo dobili od nadležnih sudova i tužilaštava su ispunjene, policijski službenici Državne agencije za istrage i zaštitu (SIPA) u proseku su svaki drugi-treći dan operativno angažovani, zbog čega smo razbili na desetine organizovanih kriminalnih grupa i realno postali vodeća policijska agencija u BiH kojoj građani veruju, kaže za “EuroBlic” direktor SIPA Mirko Lujić.


PSBiH: Poslanici danas o izmjenama i dopunama zakona o PDV-u - Klix.ba\nBiH PSBiH: Poslanici danas o izmjenama i dopunama zakona o PDV-u\nPSBiH: Poslanici danas o izmjenama i dopunama zakona o PDV-u\n20.6.2006. u 09:46\nPredstavnički dom Parlamentarne skupštine BiH bi na današnjoj sjednici u Sarajevu trebao da razmatra Prijedlog zakona o dopunama Zakona o porezu na dodatu vrijednost (PDV) predlegača Vijeća ministara BiH, te Prijedlog zakona o izmjenama i dopunama Zakona o PDV-u koji su predložili poslanici SDP-a BiH, sa izvještajima Komisije za finansije i budžet tog doma.\nPredviđeno je i razmatranje zahtjeva nekoliko poslanika da se njihovi prijedlozi zakona o izmjenama i dopunama Zakona o PDV-u razmatraju po hitnom postupku.\nDom bi se trebao izjasniti i o zahtjevima da se po hitnom postupku razmatraju: Prijedlog zakona o dopunama Izbornog zakona BiH čiji je predlagač Momčilo Novaković, Prijedlog zakona o izmjeni Zakona o Centralnoj banci BiH koji je predložila Jelina Đurković te Prijedlog zakona o izmjeni i dopuni Općeg zakona o zadrugama predlagača Beriza Belkića.\nPoslanici bi trebali razmatrati i zahtjeve da se po skraćenoj proceduri razmatra više prijedloga zakona među kojima je i Prijedlog zakona o visokom obrazovanju u BiH čiji je predlagač Vijeće ministara BiH.\nU prvom čitanju bi trebalo da budu razmatrani Prijedlog zakona o izmjenama i dopunama Zakona o obavještajno-sigurnosnoj agenciji BiH, Prijedlog zakona o izmjenama i dopunama Krivičnog zakona BiH, te Prijedlog zakona o klasifikaciji djelatanosti u BiH.\nNa dnevnom redu bi trebalo da se nađu i Informacija o radu Tužilaštva BiH za 2005. godinu, Izvještaj Istražne komisije za ispitivanje aktivnosti u vezi s izgradnjom Carinskog terminala u Tuzli, imenovanje četiri člana Upravnog odbora Javnog radiotelevizijskog servisa BiH i utvrđivanje trajanja njihovih mandata.\nPoslanici bi, između ostaloga, trebalo da razmatraju listu kandidata za imenovanje članova Izborne komisije BiH iz srpskog i bošnjačkog naroda te imenuju članove Ad hoc komisije za provođenje postupka imenovanja ombudsmena BiH.


Konskurs za posao u novom modernom hotelu visoke kategorije u Trebinju\nPočetna / Konskurs za posao u novom modernom hotelu visoke kategorije u Trebinju\n1. Decembra 2016. 0:52\nTREBINJE – Za potrebe novog, modernog hotela visoke kategorije u Trebinju, kompanija Swisslion d.o.o. Trebinje i menadžment kompanija Casa del Mare Small Hotels Group raspisuju konkurs za prijem kandidata svih profila i zanimanja, poželjno sa radnim iskustvom.\nU želji da postanemo lider u ovom dijelu Republike Srpske, sa prepoznatljivom uslugom i kvalitetom rada, od kandidata će se tražiti visok nivo profesionalizma, želja za učenjem, napredovanjem, stalnim usavršavanjem i poslovnom etikom, da se prilagođavaju savremenim trendovima i budu ambasadori i reprezenti naše kompanije. Pozicije za koje je otvoren konkurs su sledeće:\n8. magacioner – radnik nabavne službe\nZa pozicije 1, 2, 3, 7, 9, 10 se traži sposobnost komunikacije na engleskom jeziku, sposobnost rada na računaru, dobre organizacione sposobnosti, sposobnost za samostalno obavljanje više različitih zadataka u uslovima povećanog pritiska i sa striktnim vremenskim rokovima.\nPrijave na oglas dostaviti elektronski na e-mail adresu: office@casadelmare.me sa obaveznom naznakom: Oglas za hotel u Trebinju – (navesti poziciju za koju se prijavljujete na oglas).\nOznakehotel posao Svislajon Trebinje Swisslion


OLAKŠICE ZA NEPLATIŠE - Glas Podrinja\nNOVA ŠANSA ZA REPROGRAMIRANjE DUGOVA\nOLAKŠICE ZA NEPLATIŠE\nNa vodosistem u koceljevačkoj opštini priključeno je oko 2,6 hiljada korisnika od kojih više od 400 neizmiruje svoje obaveze prema JKP Progres. Ovo komunalno preduzeće već godinama unazad ima nerealna potraživanja, a od ukupne sume realno je naplativ samo deo. Stoga je nedavno doneta odluka o načinu naplate i otpisu zaostalog duga korisnicima usluga na koju je saglasnost dalo i opštinsko veće\nOvaj dokument predviđa otpis dela duga za fizička lica nastalog pre avgusta meseca prošle godine, odnosno 2009 za pravna lica i preduzetnike. Zaduženja za izvršene usluge nakon ovog perioda dužnici će moći da isplate u dve odnosno tri mesečne rate u zavisnosti od iznosa dugovanja.\nNa sednici veća komunalni inspektor Petar Pantelić rekao je da se prilikom sagledavanja stanja u Progresu došlo do saznanja da veliki broj građana i preduzeća duži niz godina imaju dugovanja prema ovom preduzeću.\n- Poznato je da neizmirena dugovanja kod fizičkih lica zastarevaju za godinu dok je kod pravnih lica rok tri godine. Neophodno je da svi koji duguju za komunalne usluge zaključe ugovor sa JKP Progres i počnu sa otplatom jer je ideja prilikom izrade ove odluke bila da se građanima omogući da na lakši način regulišu svoja dugovanja - rekao je Pantelić.\nUkoliko se dogodi da neredovni platiša odbije da potpiše ugovor za reprogramiranje dugova, kako je rečeno, biće isključen sa vodovodne mreže, jer odluka sadrži zaoštrenu politiku naplate i u budućnosti sankcionisanje neredovnog izmirenja dugova uskraćivanjem komunalnih usluga. Sankcije će se primenjivati i prema onima koji potpišu ugovor o otpisu i načinu naplate dugovanja ako i nakon opomene kasne sa uplatom rate duže od tri dana.\nDirektor JKP Progres Dragan Pantelić podsetio je da je u poslednjih nekoliko godina u vodosistem uložen ogroman novac i da se, uprkos velikoj suši, nije desilo da korisnici nemaju vodu.


Povećana transparentnost i javnost rada Skupštine – Portal Nikšić\nPovećana transparentnost i…\nPovećana transparentnost i javnost rada Skupštine\nPredsjednik Skupštine Crne Gore, Aleksa Bečić priredio je danas prezentaciju za predstavnike civilnog sektora, tokom koje su bili u prilici da se upoznaju sa inovacijama, kao i unaprijeđenim i poboljšanim uslovima rada u Plavoj sali.\nPredsjednik Skupštine istakao je da je Plava sala u potpunosti renovirana skupštinskim sredstvima, dok će uz pomoć donacija misije OEBS-a u Crnoj Gori, na istovjetan način biti opremljeni Plavi i Crveni salon.\nBečić je kazao da je navedenim poboljšanjem uslova povećana transparentnost i javnost rada Skupštine, a prema njegovim riječima, primijetno je i povećanje interesovanja građana za rad radnih tijela, raciolanizovan posao službenika, ali i medijskih kuća koje sada imaju mogućnost da iz svojih redakcija prate aktivnosti radih tijela.\nPored činjenice da će sjednice radnih tijela po prvi put biti direktno emitovane putem najsavremenije tehnologije, otvaranja naloga na društvenim mrežama, neposrednije komunikacije građana putem institucionalizacije instituta predstavki, najave savremenije web prezentacije Skupštine predsjednik Bečić je najavio i digitalizaciju zakonodavnog procesa, u okviru projekta eParlament, koji će u mnogome olakšati i unaprijediti rad poslanika.\n„Da bismo stvorili što kvalitetnije uslove za rad poslanicima u radnim tijelima, radili smo prethodnih mjeseci i na adaptaciji sala u kojima se održavaju sjednice.\nTakođe, u toku je projekat izrade novog sajta Skupštine koji očekujemo da bude kvalitetniji, pristupačniji i kvalitetniji od postojećeg, ali i da omogući pretragu relevantnih podataka u otvorenom formatu, čime ćemo takođe dati doprinos povećanju javnosti i transparentnosti rada Skupštine“, istakao je Bečić.\nPredsjednik Skupštine je naveo da su prije mjesec i po dana institucionalizovane i predstavke, te sada građani imaju jasno uređene procedure na koji način da se obrate instituciji Skupštine, ali i određen postupak i procese dobijanja odgovora u odnosu na ono što su predmeti njihovih predstavki.\n„U prethodna tri mjeseca pokazujemo zajedničkim snagama, svi subjekti unutar Skupštine Crne Gore i vlasti i opozicije i nevladinog sektora, da iskreno dajemo doprinos jačanju kontrolne i nadzorne funkcije Skupštine, odnosno njenom pozicioniranju u centralni dio društveno političkog spektra, koji joj svakako saglasno ustavnim ovlašćenjima i pripada“, zaključio je predsjednik Bečić.\nRukovodilac Odsjeka za snimanje i emitovanje sjednica Mirko Milošević predstavio je projekat kojim je omogućeno praćenje direktnih prenosa sjednica radnih tijela na socijalnim mrežama, čije je cilj bio da na profesionalan i moderan način građanima prikaže rad radnih tijela.\n„Produkcijska oprema u Plavoj sali razvijena je na istoj platformi kao i Plenarna sala, koristeći jedan od najsavremenijih NDI protokola čime je omogućeno umrežavanje sala. Osim instalirane video opreme Plava sala dobila je novi vizuelni identitet, zamijenjena je kompletna rasvjeta novom LED rasvjetom i time osim poboljšanih uslova uticali smo i na bolju energetsku efikasnost. U Crvenom salonu izvršeni su izuzetno zahtjevni radovi koji su iziskivali da se kompletan salon rastvi do detalja i svaki element restaurira. Crveni salon sada, po prvi put ispunjava sve visoke kriterijume za nesmetano održavanje sjednica radnih tijela. U Plavom salonu obezbijedili smo novi savremni konferencijski sto sa ugrađenim mikrofonima i potrebnim priključcima za E parlament, a stara rasvjeta zamijenjena je novom LED rasvjetom“, objasnio je Milošević


Nove mjere stupile na snagu: Od danas u Srpskoj obavezno nošenje zaštitne maske na otvorenom - epiCentar INFO\nNove mjere stupile na snagu: Od danas u Srpskoj obavezno nošenje zaštitne maske na otvorenom\nU Republici Srpskoj danas počinje sprovođenje zaključka Republičkog štaba za vanredne situacije o novim mjerama.\nNovim mjerama se do 16. novembra zabranjuju sva javna okupljanja u grupama većim od 50 osoba, muzika uživo u ugostiteljskim objektima za smještaj, ishranu i piće, te privatna okupljanja u grupama većim od 10 osoba (svadbe, krštenja, rođendani, proslave i drugi porodični skupovi slične prirode).\nOvim zaključkom, koji je Republički štab usvojio na jučerašnjoj sjednici, obavezuju se građani da na otvorenom i u zatvorenom prostoru nose zaštitnu masku (prekrivena usta, nos i brada) i pridržavaju se zaštitne mjere fizičkog rastojanja od dva metra.\nOd obaveze nošenja zaštitne maske su izuzeta djeca mlađa od sedam godina, osobe sa posebnim potrebama koja ne mogu skinuti masku bez pomoći drugih i osoba koje obavljaju sportsku i rekreativnu aktivnost u okviru sportskih objekata.\nU zatvorenim prostorijama, osim nošenja maske i održavanja fizičkog rastojanja od dva metra, svi moraju da se pridržavaju uputstava Instituta za javno zdravstvo Republike Srpske za boravak u zatvorenom prostoru, u zavisnosti od djelatnosti koja se obavlja.\nZaključkom Štaba ograničava se radno vrijeme ugostiteljskim objektima za ishranu i piće od 6 do 24 časa do 16. novembra.\nDo 16. novembra dozvoljavaju se takmičarske aktivnosti sportskih organizacija i sportista isključivo bez prisustva publike, uz poštovanje svih epidemioloških mjera koje je propisao Institut za javno zdravstvo Republike Srpske.\nSubjekti koji obavljaju registrovanu djelatnost dužni su da uslove za obavljanje djelatnosti prilagode mjerama koje je propisao Institut za sprečavanje pojave i širenja Covid-19 na radnom mjestu.\nSubjekti koji pružaju usluge iz oblasti ugostiteljstva, umjetnosti i zabave (bioskopi, pozorišta, muzeji i slično) dužni su organizovati svoj rad uz primjenu propisanih epidemioloških mjera propisanih od Instituta za javno zdravstvo Republike Srpske sa posebnom pažnjom na ograničenje broja lica u objektu u zavisnosti od površine prostora i uz obavezno poštivanje propisane fizičke distance i na ulazu u objekat da postave obavještenje o ukupnom broju osoba koja mogu boraviti u odnosu na njegovu površinu.\nPrema zaključku koji je donio Republički štab, republički organi uprave, organi jedinica lokalne samouprave i ostali subjekti koji vrše javna ovlašćenja dužni su organizovati rad sa građanima tako da na ulazu u službene prostorije ograniče broj osoba koje istovremeno mogu da borave u prostorijama, održavaju rastojanje u zatvorenim prostorima od najmanje dva metra, uz blagovremeno preduzimanje mjera dezinfekcije i pojačane higijene i omogućiti rad šalter sale i matične službe u jedinicama lokalne samouprave uz obezbjeđenje fizičke providne barijere na radnom mjestu koja pruža dovoljnu zaštitu zaposlenom i korisniku.\nJedinice lokalne samouprave dužne su da svoje akte usaglase sa ovim zaključkom, a u slučaju pogoršane epidemiološke situacije da na svom području donesu restriktivnije mjere u odnosu na mjere utvrđene ovim zaključkom i o tome obavijeste Republički štab za vanredne situacije.\nNadzor nad sprovođenjem ovog zaključka sprovode Ministarstvo unutrašnjih poslova, Republička uprava za inspekcijske poslove putem nadležnih inspektora i inspektora u sastavu jedinica lokalne samouprave i Komunalna policija.\nNaredba o obaveznom sprovođenju mjera za reagovanje na pojavu bolesti izazvane novim virusom korona u zdravstvenim ustanovama i ustanovama socijalne zaštite u Republici Srpskoj i Naredba o obaveznoj kontroli osoba kojima je određena kućna izolacija zbog novog virusa korona u Republici Srpskoj se primjenjuju uz ovaj zaključak.\nTags: korona virus, maske, maske na otvorenom, mjere, Republički štab za vanredne situacije, Republika Srpska, zaključak\nPrevious RS: Magla smanjuje vidljivost, oprezno vozite!\nNext U Srpskoj korona virus potvrđen kod još 268 osoba, dvoje je preminulo\nInstitut RS traži ko će uništiti 55.000 vakcina protiv koronavirusa\nEU je BiH ukinula status “bezbjedne zemlje”: Evo šta to znači za putovanja\nOsmani, Đukanović i Komšić zabrinuti zbog dešavanja u njihovim zemljama


Zbog referenduma /Protesti diljem Turske: Hiljade ljudi demonstriraju protiv Erdogana / Radio Sarajevo\nZbog referenduma / Protesti diljem Turske: Hiljade ljudi demonstriraju protiv Erdogana\n17. 04. 2017. u 22:42:00 Radiosarajevo.ba\nNakon što je predsjednik Republike Turske Recep Tayip Erdogan sinoć proglasio "pobjedu naroda" na referendumu o ustavnim reformama, večeras je na ulice turskih gradova izašao veliki broj protivnika ovakvih reformi.\nVelike grupe ljudi, najviše u Istanbulu, ali i u nekim drugim gradovima, okupili su se kako bi iskazali svoje nezadovoljstvo odlukom da se predsjedniku Erdoganu daju još veće ovlasti pri upravljanju državom, prenosi Euronews.\nNa brojnim panoima koje nose učesnici protesta u Istanbulu istaknuto je kako je Erdogan "lopov" i "ubica", dok mnogi traže njegovu ostavku, nezadovoljni odlukama na referendumu.\nProtesti se održavaju na obje strane Bosfora, kako u Bešiktašu, tako i u Kadikoyu, a u pojedinim dijelovima grada zaustavljen je i saobraćaj zbog ovih protesta.\nI dok hiljade ljudi mirno protestuju u Istanbulu, u glavnom gradu Turske došlo je do sukoba između pristalica Erdogana i protestnika, a u Izmiru su protesti izmakli kontroli, te lokalni mediji pišu kako se demonstranti sukobljavaju sa policijom.\nPodsjećamo, Erdogan je proglasio pobjedu na referendumu, nakon što je 51.2 posto birača odlučilo da su za povećanje predsjedničkih ovlasti. Ovom ustavnom reformom ukida se premijerska funkcija, a uvodi se potpuni predsjednički sistem, te će tako do novih izbora 2019. Erdogan u svojim rukama imati veliku moć.\nİzmir Bornova'da AKP'liler şaibeli sonuçları protesto eden halka köpeklerle saldırdı #HayırDahaBitmedihttps://t.co/EKgrFpB07Z pic.twitter.com/zAZa3pnYWw\n— Yolculuk Gazetesi (@gazeteyolculuk) April 16, 2017\nTagovi: protesti Turska Istanbul Recep Tayip Erdogan Ankara referendum\nO ulasku u EU, smrtnoj kazni... / Erdogan najavio novi referendum u Turskoj\nTurska / Nema čekanja: Erdogan danas predsjedava sjednicom vlade\nIstanbul / Erdogan nakon referenduma: Turski narod pokazao zrelost


Mihajlović: Cilj Srbije da 2040. najmanje 40 odsto energije dobija iz obnovljivih izvora - Ekonomija - Dnevni list Danas\nPočetna » Vesti » Ekonomija » Mihajlović: Cilj Srbije da 2040. najmanje 40 odsto energije dobija iz obnovljivih izvora\nVojislav Stojsavljević18.03.2021. 12:30\nMinistarka rudarstva i energetike Srbije Zorana Mihajlović izjavila je danas da je cilj Srbije da ima više ulaganja u sve vidove obnovljivih izvora energije, kako bi do 2040. godine najmanje 40 odsto energije dolazilo iz obnovljivih izvora.\n„Smatramo da je taj cilj realan u odnosu na potencijal Srbije u oblasti obnovljivih izvora energije, legislativu, spremnost države da stvori dobre uslove za poslovanje, kao i zainteresovanost investitora“, rekla je Mihajlović prilikom obilaska vetroelektrane Кovačica, koja radi od 2019. godine, saopštilo je ministarstvo.\nMinistarka je kazala da je ovo godina velikih promena u oblasti energetike i da se u njoj određuje pravac kojim će srpska energetika ići narednih 10, 20, 30 godina.\n„Ova vetroelektrana je simbol zelene energije, klimatski neutralnog razvoja, novih tehnologija i onoga kako vidimo budući razvoj Srbije. Takođe, dobra vest je nastavak ove investicije i izgradnja još jednog vetroparka, ‘Pupin’, za koji je izdata energetska dozvola“, navela je Mihajlović.\nOna je istakla da je od 2014. godine izgrađeno osam vetroelektrana, ukupne snage blizu 400 megavata, a u izgradnji su još dve, čime će ukupan kapacitet elektrana koje koriste energiju vetra biti blizu 600 megavata.\n„Želimo da imamo više investicija i u ostale vidove obnovljivih izvora energije, kao što je solarna ili geotermalne energija i verujem da ćemo sa novim zakonima koje smo pripremili, koji će ubrzati sve procedure i uvesti elektronsko izdavanje svih dozvola, to i ostvariti“, navela je Mihajlović.\nOna je pozvala sve investitore da ulažu u obnovljive izvore energije, kako bi Srbija imala i više zelene energije i zdraviju životnu sredinu.\nDirektor vetroelektrane „Кovačica“, Miloš Colić, rekao je da ta vetroelektrana proizvodi električnu energiju koja snabdeva oko 68.000 domaćinstava, kao i da planiraju proširenje vetroparka kroz novi projekat vetroelektrane „Pupin“.\nDodao je da je nedavno osnovano i udruženje proizvođača energije iz obnovljivih izvora sa ciljem da doprinesu daljem razvoju ove oblasti.\nAmbasador Izraela u Srbiji, Jahen Vilan, se nada da će biti još više projekata izraelskih kompanija u oblasti obnovlivih izvora energije u Srbiji.\n„Nadam se da ćemo se za dve godine videti ponovo na otvaranju nove vetroelektrane ‘Pupin’ i da će biti još ovakvih projekata u budućnosti“, naveo je Vilan.\nDirektorka EMS, Jelena Matejić, rekla je ovaj projekat bio pionirski i za investitora i za EMS i da je pre dve godine ova elektrana uspešno priključena na prenosni sistem.\n„Ogroman posao je i dalje pred nama jer investitor planira da udvostruči kapacitete vetroparka i u EMS-u će imati partnera i za nastavak ulaganja“, rekla je Matejić.\nNačelnica Južnobanatskog okruga, Marina Toman, rekla je da je ovaj projekat važan ne samo za opštinu Кovačica nego i za ceo Južni Banat, dodatno povećavajući iskorišćenje obnovljivih izvora energije u ovom delu Srbije.\nVetroelektrana „Кovačica“, koju je izgradila izraelska kompanija „Enlight renewable energy“ je instalisane snage 104,5 megavata, sa ukupno 38 vetrogeneratora, a vrednost investicije iznosila je 189 miliona evra.\nMihajlović najavila zabranu gradnje hidroelektrana u zaštićenim područjima\nMinistarka rudarstva i energetike Srbije Zorana Mihajlović izjavila je danas da će novi Zakon o obnovljivim izvorima energije zabraniti izgradnju svih hidroelektrana u zaštićenim područjima.\n„U zonama zaštite, bilo da je prva, druga ili treća, neće biti moguća izgradnja hidroelektrane bilo kog tipa ili snage, bilo da su male, male derivacione, velike“, navela je Mihajlović, saopštilo je ministarstvo.\nOna je istakla da su mini-hidroelektrane „tema o kojoj se mnogo govorilo i koja je možda trebalo da bude rešena kroz jedan drugi zakon, u nadležnosti jednog drugog ministarstva“, ali budući da je to i pitanje obnovljivih izvora energije, rešeno je da to bude uređeno kroz novi Zakon o obnovljivim izvorima energije.\nDodala je da je nacrtom zakonoma predviđeno da samo na osnovu odluke Vlade Srbije može razmatra izgradnja hidroelektrane u ovim zaštićenim zonama, poput nacionalnih parkova prirode, ukoliko to predstavlja nacionalni interes, kao što je slučaj sa velikom hidroelektranom „Đerdap“.\nenergijaobnovljivi izvori energijeZorana Mihajlović


FORMULA 1 Botasu pol pozicija u Austriji\nVozač Mercedesa Valteri Botas krenuće sa prvog mesta na trci za Veliku nagradu Austrije u šampionatu Formule 1. Finac je do petog pola u karijeri došao ispred timskog kolege Luisa Hamiltona i Sebastijana Fetela iz Ferarija.\nČetvrto najbolje vreme u kvalifikacijama imao je Ferarijev Kimi Raikonen, a iza njega redom Maks Ferštapen (Red Bul), Roman Grožan (Has), Danijel Rikardo (Red Bul), Kevin Magnusen (Has)...\nU generalnom plasmanu vodi aktuelni šampion Hamilton sa 145 bodova, Fetel ima 131, a Rikardo 96.\nTrka za Veliku nagradu Austrije vozi se sutra sa početkom u 15 sati\nFENOMENALAN POČETAK NOVE SEZONE FORMULE 1 Australija nije razočarala, a nije ni Finac koji je imao TRKU KARIJERE!\nUmro Džon Sertiz, nekadašnji šampion Formule 1\nNekadašnji šampion Formule jedan Džon 1 umro je u 84. godini, saopštila je njegova porodica.\nBatonov probni let\nDženson Baton je u životnoj formi. Posle tri trijumfa na prethodne četiri trke u šampionatu Formule 1, britanski vozač za volanom bolida Braun GP mercedes tima ostvario je juče najbolje vreme u kvalifikacijama za Veliku nagradu Španije u Barseloni i danas u 14 časova (TV FOX) će startovati sa pol pozicije.\nFrancuski vozač Žil Bjanki sahranjen je u rodnoj Nici, u prisustvu članova porodice, prijatelja i kolega iz Formule 1.\nZAGREVANJE ZA VELIKU NAGRADU BELGIJE Raikonen oduvao konkurenciju i bio najbrži na drugom treningu\nVozač Ferarija Kimi Raikonen ostvario je najbolji rezultat na drugom treningu pred trku za Veliku nagradu Belgije u šampionatu Formule 1.\nNA POBEDNIČKOM POSTOLJU Borković drugu trku u Holandiji završio na trećem mestu i ostao prvi u generalnom plasmanu\nNaš najbolji automobilista Dušan Borković posle pet trkačkih vikenda TCR Evropa šampionata vodi u generalnom plasmanu, nakon što je na drugoj trci u holandskom Asenu osvojio treće mesto i ponovo se popeo na podijum u jednom od najjačih svetskih šampionata.


Ponovo slobodan izvoz psenice\nby SASCO on June 16, 2011\nDanas prestaje da važi Uredba o zabrani izvoza pšenice iz Srbije, koja je na snazi bila od polovine marta, te će ponovo biti omogućen slobodan plasman hlebnog žita domaće proizvodnje na strana tržišta.\nVlada Srbije je polovinom marta zabranila izvoz pšenice iz Srbije kako bi se stabilizovalo domaće tržište i cena hleba.\nU tom periodu bili su poremećeni domaći bilansi jer je umesto planiranog izvoza od 500.000 tona psenice, već bilo izvezeno oko 650.000 tona. Kada je doneta, planirano je da ta mera neće važiti duže od tri meseca.\nMinistar poljoprivrede i trgovine Dušan Petrović izjavio je u ponedeljak da Uredba o zabrani izvoza pšenice iz Srbije neće biti produžena, a postojeća uredba koja je na snazi od polovine marta, prestaće da važi 16. juna, danom njenog isteka.\nPetrović je kazao kako je u proceduri trenutno još jedan propis koji treba da uredi režim izvoza pšenice, kao i da su trenutni bilansi ove žitarice zadovoljavajući, te da nema nikakvih rizika u snabdevanju domaćeg tržišta brašnom, hlebom i proizvodima od brašna.\nMinistar poljoprivrede je ocenio da je Uredba o zabrani izvoza pšenice bila pravi potez, jer da nije doneta u Srbiji već polovinom maja “ne bi bilo pšenice domaće proizvodnje i došlo bi do poremećaja u snabdevanju”.\n“Potpuno smo zaštitili tržište i štitićemo celokuopno stanovništvo, vodeći računa o svim pojedinačnim interesima, interesima proizvođača pšenice, mlinarske i pekarske industrije”, naglasio je Petrović.\nStručnjaci su u izjavama Tanjugu istakli da je odluka da važenje te uredbe ne bude produženo dobra, te da ukidanje zabrane izvoza pšenice iz zemlje ni na koji način neće narušiti stabilnost domaćeg tržišta i bilanse hlebnog žita.\n“Tržište je dobro snabdeveno, ponuda je veća od tražnje, pšenice starog roda u zemlji ima dovoljno do žetve, čak ćemo imati i određene prelazne zalihe”, naglasio je direktor udruženja “Žita Srbije” Vukosav Saković.\nOn je istakao da nema razloga za strah da će pšenica iz Srbije u većem obimu biti plasirana na strana tržišta kada se izvoz opet omogući jer domaća pšenica nije konkurentna, pre svega po ceni, a tražnja za tom žitaricom u svetu je smanjena.\nSekretar udruženja za poljoprivredu u Privrednoj komori Srbije Milan Prostran rekao je da ćemo imati dovoljno pšenice ovogodišnjeg roda za potrebe domaćeg tržišta, pa i viška za izvoz. Prostran je kazao da su zalihe ove poljoprivredne kulture iz prošle godine “očigledno nešto veće nego što je procenjeno kada su uredbe donesene”, dodajući da će njihovim ukidanjem naši proizvođači pšenice i trgovci moći slobodno da traže svoje kupce.\n“Mislim da je ta uredba imala više psihološki nego ekonomski karakter, da bi se smirili cenovni i drugi trendovi”, naglasio je Prostran, dodajući da je ona svoju ulogu “odradila i da nema potrebe više da traje”.\nPrevious post: Izvoz/Uvoz po regionima Srbije\nNext post: Srpska preduzeća su u prvih devet meseci ove godine povećala izvoz za više od 28 odsto\nJatropa (Jatropha) sirovo ulje za proizvodnju biodizela\nSrpska preduzeća su u prvih devet meseci ove godine povećala izvoz za više od 28 odsto\nIzvoz/Uvoz po regionima Srbije\nProizvodnja hrane 2010\nCarina Carinska tarifa 2011 CEFTA Ekonomija EU reforme Izvoz za rusiju Litijum minerali mleko Novosadski Sajam 2010 poljoprivreda sirovine sasco Sasco Srbija Beograd sirovine skrob Uvoz izvoz


POSLE SAOBRAĆAJNE NESREĆE: Normalizovan saobraćaj kod naplatne stanice Zmajevo | Novosti.RS\nZbog radova na redovnom održavanju puta saobraćaj će se sutra na deonici Leskovac (Gornja Stopanja) - Lebane (Bojnik), 01.04.2021. do 12 časova odvijati naizmeničnim propuštanjem vozila.\nNa deonici od petlje Sirig do petlje Novi Sad Sever, a u smeru ka Novom Sadu do 3. aprila od 7 do 17 časova obavljaće se mašinsko uklanjanje zemlee sa bankine, zbog čega će se saobraćaj odvijati preticajnom trakom.\nNa autoputu od petlje Lasta ka Sava Centru večeras od 23 časa do ponoći u preticajnoj traci odvijaće se radovi u pokretu na otklanjanju kvarova na mreži javnog osvetljenja.\nNa deonici Smederevo (Radinac) - Ralja zbog radova na mostu preko reke Ralje saobraćaj se odvija naizmeničnim propuštanjem vozila.\nsaobraćajna nesreća auto-put JP "Putevi Srbije" saobraćaj


Dačić i Tači, dan drugi u Briselu: Eštonova zadovoljna – Nadlanu.com\nDačić i Tači, dan drugi u Briselu: Eštonova zadovoljna\nObjavljeno 22. maja 2013. / 11:26:47\nU Briselu će danas biti nastavljeni razgovori visoke predstavnice EU Ketrin Ešton i premijera Srbije i Kosova, Ivice Dačića i Hašima Tačija. Analitičar prof. Predrag Simić kaže da je načela lako dogovoriti, pravi posao je dogovoriti kako će se primeniti.\nEštonova je saopštila da je zadovoljna tokom sinoćnje runde razgovora Beograda i Prištine.\n– Veoma mi je drago što su premijeri (Ivica) Dačić i (Hašim) Tači nastavili razgovor o implementaciji sporazuma koji je postignut u aprilu – navedeno je u saopštenju za medije iz kabineta visoke predstavnice.\nEštonova je navela da ne sumnja da su obe strane posvećene primeni sporazuma i da će se razgovori nastaviti danas.\nUčesnici sastanka, koji je završen nešto posle 22 sata sinoć, nisu se obratili novinarima, osim kratke izjave premijera Srbije za britansku agenciju Rojters da su razgovori bili konstruktivni i da se nastavljaju danas.\nPre trojnog sastanka, Eštonova je imala bilateralne susrete sa Dačićem i Tačijem. Glavna tema razgovora bila je primena sporazuma postignutog 19. aprila, pošto timovi za implementaciju na dva do sada održana sastanka nisu uspeli da postignu dogovor.\nZa dodeljivanje Srbiji datuma za početak pristupnih pregovara u junu ključni uslov je primena sporazuma, ali je takođe važno da se dogovor o primeni postigne do kraja nedelje, saznaje Tanjug u izvorima bliskim srpskoj delegaciji.\nDačić je u ponedeljak izjavio da se od Beograda očekuje da do kraja sedmice napravi plan primene briselskog sporazuma, u kojem će biti navedeni rokovi i radnje koje će se završiti u određenom periodu.\nU delegaciji Srbije su na sastanku sa Eštonovom bili, pored premijera Dačića, ministar pravde Nikola Selaković, savetnik predsednika Marko Đurić, generalni sekretar Vlade Srbije Veljko Odalović i savetnica premijera Zorana Vlatković.\nProfesor Fakulteta političkih nauka Predrag Simić, nekadašnji ambasdor u Parizu, kaže da će postizanje dogovora o implementaciji Briselskog sporazuma biti najteži deo posla i da su razgovori koji su o tome juče počeli u Briselu najteži do sada.\nOn je gostujući na RTS-u naglasio da je Briselski sporazum zapravo skup načela koji svako može da tumači na svoj način u skladu sa svojim interesima i da eksperti ne mogu da prevaziđu te različite poglede, tako da je ponovo na Ketrein Ešton da pokuša da ta načela pretvori u konkretan plan koji bi se mogli implementirati.\n– Kada se radi o zajednici srpskih opština Beograd bi da napravi zajednicu pa da onda ide dalje, dok bi Priština da ukine institucije pa da napravi svoje. I jedno i drugo jeste isto, ali suštinski različito – naglasio je Simić.\nOn je naveo da u praksi međunarodnog pregovaranja ovakvi detalji predstavljaju najveći problem, jer je mnogo lakše usaglasiti načela, ali da je teško ta načela implementirati u praksi.\n– Ovo sada je najkomplikovaniji deo pregovora, koji se neće moći implemetirati u četrdesetak dana koliko je ostalo do kraja juna kada se odlučuje o dobijanju datuma – naveo je profesor FPN.\nOn je ukazao da se od Srbije očekuje plan, a ne i sama primena, što se kako kaže Simić, moglo čuti i od šefa nemačke diplomatije Gvida Vestervelea tokom posete Beogradu.\nO putovanju prvog potpredsednika vlade Aleksandra Vučića u Moskvu i predsednika Srbije Tomislava Nikolića u Soči, on kaže da Beograd ne želi da zapostavi vezu sa Rusijom i da na ovaj način pokazuju da žele da održe ravnotežu.\nIzvor: Agencije, Mondo\nbriselhašim tačiivica dačićketrin eštonpregovori beograda i prištine\nEx-Revolveri opet pucaju\nKalderon: Murinjova misija u Realu bila je neuspešna


OMOGUĆEN PRIJEM NOVIH KORISNIKA U USTANOVAMA SOCIJALNE ZAŠTITE\nMinistar za rad, zapošljavanje, boračka i socijalna pitanja Zoran Đorđević obišao je Centar za socijalni rad sa domskim odeljenjem u Krupnju, Gerontološki centar u Šapcu i Rumi i podelio im zaštitnu opremu u cilju još bolje zaštite od koronavirusa.\nĐorđević je zaštitnu opremu podelio i Ustanovi za decu i mlade "Vera Blagojević" u Banji Koviljači i Ustanovi za decu i mlade pri Centru za socijalni rad u Šapcu.\nPrema njegovim rečima, u ovim ustanovama nije bilo zaraženih i sve mere su sprovedene u skladu sa instrukcijama Vlade Republike Srbije i resornog ministarstva.\nU toku vanrednog stanja Ministarstvo je bilo u kontaktu sa svim direktorima ustanova socijalne zaštite za smeštaj korisnika preko Vibera i drugih vidova komunikacije. Želeli smo da sve ustanove znaju da imaju punu podršku Ministarstva i da mogu da nam se obrate u svakom momentu, ukoliko dođe do bilo kakvih eventualnih problema, kako bismo im, u okviru svojih mogućnosti, pružili adekvatnu pomoć i savet, istakao je Đorđević.\nOn je dodao da je želeo svakako da nakon vanrednog stanja i lično porazgovara sa direktorima i zaposlenima.\nKada su u pitanju mere koje je propisala Vlada Srbije, a tiču se naših najstarijih koji žive u domovima za stare, ministar je istakao da one još uvek moraju da se poštuju, kao i u vreme vanrednog stanja.\nOno što je novina jeste da je od ponedeljka omogućen prijem novih korisnika u svim ustanovama socijalna zaštite za smeštaj, za decu i stare, jer se u prethodna dva meseca pojavila potreba za smeštaj novih korisnika. Prijem će se izvršiti u saradnji sa epidemiolozima i u skladu sa propisanom instrukcijom, kako bi se omogućila potpuna zaštita sadašnjih i novih korisnika, naveo je ministar.\nĐorđević je istakao da je Ministarstvo, u saradnji sa Kancelarijom za javna ulaganja u prethodne tri godine uspešno rekonstruisalo veliki broj ustanova socijalne zaštite za smeštaj korisnika.\nPrema njegovim rečima, planovi koji su ranije dogovoreni, a to je da se svake godine u potpunosti rekonstruiše od 5 do 10 objekata će se nastaviti i u narednom periodu, jer je cilj Ministarstva da svi korisnici imaju najbolje uslove za život.\nOn je naveo i da se izgradnja novih objekata ne odnosi samo na ustanove, već i na centre za socijalni rad.\nU saradnji sa UNOPS-om, odnosno zajedničkim projektom koji smo pokrenuli u januaru sa, u svakom mestu u Srbiji, gde već postoje centri za socijalni rad, biće izgrađeni potpuno novi i to prema potrebama zaposlenih i korisnika, kako bi pružao sve usluge na najvećem mogućem nivou, istakao je ministar.\nIzvor: Vebsajt Vlade, 17.05.2020.


Srpsko-nemačka platforma za razmenu iskustava na temu inkluzije marginalizovanog stanovništva na tržište rada — Nemačka saradnja u Srbiji\nSrpsko-nemačka platforma za razmenu iskustava na temu inkluzije marginalizovanog stanovništva na tržište rada\nBeograd, 10.09.2021 – U okviru program Nemačke razvojne saradnje „Inkluzija Roma i drugih marginalizovanih grupa u Srbiji“ koji sprovodi GIZ, organizovana je virtuelna studijska poseta koja je imala za cilj da stvori platformu za razmenu i zajedničko učenje između srpskih aktera i nemačkih kolega koji se bave temom inkluzije marginalizovanog stanovništva na tržište rada. Virtuelna razmena je trajala šest dana u online formatu i obuhvatila je preko 100 predstavnika iz državnih institucija i civilnog sektora.\nDelegacije Nemačke i Srbije su razmenile svoja iskustva na temu informisanja marginalizovanih grupa o merama podrške u zapošljavanju, i o važnoj ulozi organizacija civilnog društva u posredovanju između ovih grupa i institucija koje pružaju ovaj vid podrške. Predstavljeni su i primeri dobre prakse u sprovođenju aktivnih mera zapošljavanja marginalizovanih i teško zapošljivih grupa, kao i načini kreiranja politike zapošljavanja zasnovane na dokazima i metodologiji za praćenje i procenu učinka aktivnih mera zapošljavanja.\n– Ponosni smo što smo, uprkos ograničenjima zbog koronavirusa, uspeli da organizujemo virtuelnu razmenu koja se pokazala veoma uspešno i čak ima prednost jer smo time uključili veći broj osoba. Ovo je važan korak u daljoj saradnji i smatramo da je dobro što smo na jednom mestu imali civilni sektor i državne institucije, jer je to ključ uspešnog sprovođenja mera inkluzije. Samo zajedničkim snagama možemo doći do cilja koji podrazumeva uspešnu integraciju ne samo Roma i Romkinja, već i drugih marginalizovanih grupa u društvu i na tržištu rada – istakla je Aleksandra Dimić-Ugrinaj, vođa programa „Inkluzija Roma i drugih marginalizovanih grupa u Srbiji“ koji sprovodi GIZ.\nPomoćnica ministra za rad, zapošljavanje, boračka i socijalna pitanja koja je predvodila srpsku delegaciju, prof. dr Sandra Grujičić istakla je da virtuelna razmena iskustva sa institucijama Nemačke ispunila očekivanja.\n– Virtuelna razmena iskustva sa institucijama Nemačke u kreiranju mera aktivne politike zapošljavanja zasnovane na podacima, usmeravanju mera na marginalizovane grupe nezaposlenih lica, uključujući Rome, kao načine praćenja efekata mera na zapošljavanje, u punom obimu ispunila je očekivanja Ministarstva za rad, zapošljavanje, boračka i socijalna pitanja i, nadamo se, drugih učesnika na ovoj razmeni. Sigurni smo da će nastavak uspešne saradnje sa GIZ-om i institucijama Nemačke u skladu sa primerima dobre prakse u oblasti zapošljavanja doprineti daljem unapređenju politike zapošljavanja u Srbiji – izjavila je pomoćnica ministra za rad, zapošljavanje, boračka i socijalna pitanja prof. dr Sandra Grujičić.\n– Virtualna studijska poseta prevazišla je naša očekavanja, ne samo u smislu tehničkih ograničenja za koje smo mislili da online metodologija učenja i razmene ima, nego i u smislu kvaliteta sadržaja koji je za ovih nekoliko dana pružen učesnicima studijske posete – izjavio je Nenad Vladisavljev, predsednik Udruženja romskih studenata.\nProgram Nemačke razvojne saradnje „Inkluzija Roma i drugih marginalizovanih grupa u Srbiji“ u saradnji sa Ministarstvom za ljudska i manjinska prava i društveni dijalog sprovodi mere za suzbijanje diskriminacije i stereotipa, unapređuje saradnju između ključnih institucija kako na nacionalnom, tako i na lokalnom nivou i sprovodi mere ekonomskog osnaživanja i razvijanja lokalnih mehanizama.


source.ba | Nakon masovne tuče na derbiju navijaču se bore za život, hitno prebačen na reanimaciju\nNakon masovne tuče koja se desila na srpskom derbiju između Crvene zvezde i Partizana, jedan navijač Partizana je teško povrijeđen.\nKako prenosi Kurir, navijač je sa derbija hitno prebačen na reanimaciju na Vojnomedicinsku akademiju, gdje mu se ljekari trenutno bore za život.\n''Povrijeđeno je 17 do 19 navijača, još se ne zna tačan broj, jer se nisu sve ekipe vratile sa terena'', kazala je Nada Macura, PR Hitne pomoći.\nNaime, masovna tuča je nastala kada se 50-ak navijača Crvene zvezde spustio sa sjeverne tribine na teren, gdje su počeli voditi navijanje.\nTagovi: Crvena zvezdaDelijePartizanGrobari


Dolazak Mačkića ponovo aktualan! - fksinfo.com\nDolazak Mačkića ponovo aktualan!\nIzgleda da je Mačkiću propao angažman u Grčkoj pa će ipak potpisati za Sarajevo...\nU subotu nakon utakmice sa Žepčem saznali smo da je dolazak Marinka Mačkića u Sarajevo "100% dogovoren i u ponedjeljak dolazi da potpiše". Kako nam niko iz stručnog štaba nije mogao potvrditi ovu informaciju odlučili smo je ne objaviti do danas. U razgovoru sa direktorom Prljačom saznali smo da ništa nije dogovoreno još uvijek, što ne znači da neće u toku dana, pa se nadamo da ćemo Vam sutra donijeti potvrdu ovog transfera.\nU subotu nakon utakmice sa Žepčem saznali smo da je dolazak Marinka Mačkića u Sarajevo "100 % dogovoren i u ponedjeljak dolazi da potpiše". Kako nam niko iz stručnog štaba nije mogao potvrditi ovu informaciju odlučili smo je ne objaviti do danas. U razgovoru sa direktorom Prljačom saznali smo da ništa nije dogovoreno još uvijek što ne znači da neće u toku dana pa se nadamo da ćemo Vam sutra donijeti potvrdu ovog transfera.\nInaće, kako smo već pisali, Marinko Mačkić igra na poziciji lijevog beka i vrlo je brz i opasan igrač kako u ofanzivnim tako i u defanzivnim zadacima. U posljednjoj sezoni igrao je za tim Borca iz Banja Luke, a pružao je i odlične partije u dresu mlade reprezentacije BiH.\nMačkić je na kraju prelaznog roka već bio pred vratima bordo kluba i kako smo saznali sve je bilo dogovoreno ali se ispriječila bolja ponuda iz Grčke koja je vjerovatno propala pa je sada dolazak Mačkića izgleda samo stvar dana.


Angio sala u Opštoj bolnici u Leskovcu ponovo radi - JuGmedia\nNakon što je više od mesec dana bio zastoj u radu angio sale Opšte bolnice Leskovac zbog kvara na jednom od elektronskih uređaja, ona je ponovo u funkciji jer je nivi deo nabavljen iz inistranstva, rekla je u izjavi za Jugmediu kardiolog Gabrijela Stojković.\n„Ovih dana, svi pacijenti sa hitnim stanjima infarkta miokarda, kao i oni kojima je zakazana ugradnja stenta ili koronarografija, ne moraju da brinu“, rekla je kardiolog Stojković.\nU angio sali je u 2019. godini urađeno preko 600 elektivnih procedura, 180 akutnih infarkta i ugrađeno preko 270 stentova.\nAngio salu u Leskovcu posetio je, inače, laureat Oktobarske nagrade grada profesor Milan Nedeljković, interventni kardiolog Kliničkog centra Srbije. On je bio zadužen neposredno za edukaciju lekara iz leskovačke angio sale. Tako je i ovaj put prilikom posete, održao predavanje o najnovijim stentovima i balonima u interventnoj kardiologiji.\n„Značaj ove i ostalih angio sala u Srbiji je ogroman, a to što smo ih otvorili je civilizacijski pomak za naš zdravstveni sistem. Angio sale su ključne u lečenju infarkta miokarda. Dok se on još dešava u prvim satima kod čoveka i dok je bol intenzivna vrlo je bitno da takav čovek dođe u angio salu i uradi mu se intervencija“, naglasio je profesor Nedeljković.\nOn objašnjava da se na ovaj način značajno čuva srce i smanjuje mogućnost naprasne smrti i velikog invaliditeta.\nProfesor Nedeljković je jedan od najvećih zagovornika otvaranja angio sala u celoj Srbiji, pa i u Leskovcu i najzaslužniji za taj poduhvat.


Poletite bez krila - kupite džet pek - Domino magazin\nPoletite bez krila – kupite džet pek\nPrva serija komercijalnih "džet pekova" (jet pack) mogla bi da se na tržištu nađe već sledeće godine\nDa li se sećate kada ste prvi put odgledali film “Operacija Grom” iz serijala o tajnom agentu Džejmsu Bondu i poželeli da i vi imate sopstveni “džet pek” (ona stvarčica koja podseća na boce za ronjenje, a omogućava da letite). Ta želja bi, kako se čini, mogla da vam se ostvari već 2011. godine.\nVećina “gedžeta” viđenih u serijalima o Bondu odavno je prevaziđena, ali “džet pek” je ostao nekako kao neostvareni san svakog klinca i ljubitelja gedžeta.\nSam “džet pek” nije novina i američka vojska je pravila eksperimentalne primerke još od 1961. godine, ali ti modeli su uspevali da sa punim rezervoarom goriva izdrže samo 26 sekundi u vazduhu.\nNovozelandska kompanija “Martin Aircraft” osnovana je 1998. sa ciljem da razvije u potpunost funkcionalan “džet pek”. Njihovi inženjeri uspeli su da naprave model koji će biti u stanju da postigne visinu od oko 2000 metara i ostane u vazduhu do 30 minuta, a imaće i mehanizam za ‘ne-daj-Bože’ situacije – odnosno ako nešto krene naopako moći ćete da se katapultirate i bezbedno spustite na Zemlju uz pomoć padobrana.\nPrvi komercijalni modeli mogli bi da se u prodaji pojave već naredne godine, a cena po komadu bila bi oko 90.000 dolara, što je ekvivalent cene boljeg automobila, ali to ne smeta da se entuzijasti već prijavljuju na listu čekanja.\nPrethodni članak Domino Magazin: Usporen rad\nSledeći članak Visoko samopoštovanje\ndžejms bonddžet pekgedžetijames bondjet packletenje


SNS Božoviću: Umesto pritiska na sudstvo DS da vrati ukradeno – NovostiDana.rs\nSNS Božoviću: Umesto pritiska na sudstvo DS da vrati ukradeno\nBEOGRAD – Gradski odbor Srpske napredne stranke kritikuje funkcionera DS Balšu Božovića zbog toga što, kako navode, vrši pritisak na nezavisne državne organe i lažno interpretira reči premijera Aleksandra Vučiha.\nUmesto brige za građane, SNS preporučuje Božoviću da „vrati sav ukraden novac koji su demokrate potrošile na pašnjake, vinograde i putovanja na Maldive“.\nSuvišno je reći, da Balša Božović i dale vrši pritisak na nezavisne državne organe i da lažno interpretira reči premijera Aleksandra Vučića, navodi SNS u današnjem saopštenju i poručuje:\n„Gospodine Božoviću, možda su u vreme vašeg pustošenja Beograda i Srbije nezavisni državni organi radili po direktivi Demokratske stranke, ali danas je Srbija uređena i pravna država u kojoj nadležni državni organi rade svoj posao po Zakonu i nezavisno od političke partije“.\nBožović je ranije danas u saopštenju za medije pozvao gradonačelnika Sinišu Malog da prihvati raspravu o Savamali u skupštini grada, dodajući da bi to bilo veoma značajno, s obzirom da na toj lokaciji grad ubrzano raseljava, da je premijer izjavio da iza rušenja stoje najviši organi gradske vlasti u Beogradu, te da već šest meseci nema pomaka u tom slučaju.\nU saopšenju se navodi i da bi formiranje anketne komisije, koju DS predlaže, možda „ohrabrilo Više javno tužilaštvo koje ćuti gotovo šest meseci po pitanju nasilja u Savamali“.\nPovezanods, gradovi, novosti online, sns, vesti\nRazmišljamo o zakonima, a ne predsedničkim kandidatima


Brisel šokiran odlukom Varšave: Poljski udar na proširenje EU\nFoto: Dejan Šajinović Brisel šokiran odlukom Varšave: Poljski udar na proširenje EU\nVARŠAVA, BANJALUKA - Odluka Ustavnog suda Poljske da dio evropskog zakonodavstva nije kompatibilan sa zakonima Poljske u značajnoj mjeri će uticati na već ionako urušeni proces proširenja EU na zapadni Balkan, kao i implementaciju 14 ključnih prioriteta iz Mišljenja Evropske komisije o kandidaturi BiH za članstvo.\nAko bude prihvaćena, ona će otežati posao i Kancelarije EU u BiH, čiji je primarni zadatak pomoći BiH da primijeni evropsko zakonodavstvo kroz potrebne reforme.\nNaime, u Sporazumu o stabilizaciji i pridruživanju, koji je BiH potpisala sa EU i koji zasad predstavlja jedini pravni obavezujući dokument pristupa BiH ka EU, u članu 70. navedeno je da je BiH u obavezi da implementira zakon EU, i to na način da prvo počne s implementacijom pravne stečevine u vezi s unutrašnjim tržištem EU, a da onda nastavi s ostalim odredbama, dok su vladavina prava, demokratija i slobode temelj evropskih zakona i uslov za započinjanje razgovora o proširenju. Osim toga, Evropska komisija je u Mišljenju na bh. kandidaturu u EU iz 2019. godine u četvrtoj preporuci navela da BiH mora uspostaviti privremeni mehanizam koji bi državnom nivou dao autoritet da ostali nivoi vlasti pravilno primjenjuju zakone EU. Ovaj mehanizam bio bi privremenog karaktera dok BiH ne promijeni Ustav i ne uspostavi mehanizam primjene zakona EU u zemlji, ali on eksplicitno pokazuje da EU očekuje da BiH usvoji i primjeni sav zakon EU.\nAna Pisonero, portparolka u Evropskoj komisiji, na naše pitanje kako će se ova odluka odraziti na proširenje, za "Nezavisne novine" rekla je da priprema zemalja za proširenje znači da one moraju ukorporirati i primijeniti pravnu stečevinu EU u trenutku kada postanu članica.\n"Komisija će nastaviti da podržava sve partnere na zapadnom Balkanu u ključnim političkim, institucionalnim, socijalnim i ekonomskim reformama kako bi im pomogla da primijene pravnu stečevinu EU i njene standarde", rekla nam je ona. I Evropska komisija u zvaničnom tvitu naglasila je da zakon EU ima primat u odnosu na nacionalno zakonodavstvo. "Sve odluke Evropskog suda obavezujuće su za sve zemlje članice, uključujući i nacionalne sudove", naglasili su oni.\nFaris Kočan, analitičar iz Slovenije i ekspert za EU i pitanje proširenja, mišljenja je da ovom odlukom Poljska pokušava natjerati EU da popusti pod zahtjevima suverenista u EU koji žele da umanje centralni nivo u Briselu u odnosu na zemlje članice.\n"Ja ovdje vidim jedan veliki presedan za države zapadnog Balkana, da i one relativiziraju prenos pravila i zakona EU, koji su potrebni tokom proširenja. I ako se to desi, procjenjujem da će se EU još više okrenuti sebi", rekao je Kočan za "Nezavisne novine".\nProcjenjuje da EU neće biti popustljiva prema Poljskoj, kao što je bila u slučaju Ujedinjenog Kraljevstva, jer je ono značajnija zemlja. Osim toga, on ne misli da će Poljska napustiti EU, jer od nje jako ovisi u svom ekonomskom napretku.\nPoljska vlada pozdravila je ovu odluku, ali i naglasila da ona ne znači izlazak Poljske iz EU, već samo to da ustavni zakon ima primarnu snagu. Mateuš Moravicki, premijer Poljske, naglasio je da je Poljska privržena EU i da značajan dio njenog stanovništva želi da ostane članica.\nPrve reakcije iz Brisela na ovu poljsku odluku su veoma oštre, a neki od funkcionera već najavljuju mogućnost da Poljska bude primorana da napusti EU. Ursula fon der Lajen, predsjednica Evropske komisije, najavila je da će EU iskoristiti "svu svoju moć" da implementira zakon EU, a Vlada Njemačke najavila je punu podršku Evropskoj komisiji. David Sasoli, predsjednik Evropskog parlamenta, rekao je da ova odluka Poljske neće ostati bez posljedica i pozvao Evropsku komisiju da djeluje.\nKlement Boan, francuski ministar za EU, ovu odluku nazvao je napadom na EU te rekao da Poljska rizikuje izlazak iz bloka, dok je Ženon Leners, portparol Evropskog narodnjačkog bloka, saveza stranaka desnog centra u EU kojem pripada i poljska vladajuća stranka PIS, rekao da ova odluka znači da se Poljska kreće u smjeru izlaska iz EU.\n09 okt 2021 @ 15:30


Veterani iz Kotor Varoša loptom spajaju djecu različitih vjera | Moj Kotor Varoš\nHomeKotor VarošVeterani iz Kotor Varoša loptom spajaju djecu različitih vjera\nFudbalski veterani iz Kotor Varoša podržali su organizovanje prvog fudbalskog kampa nacionalnih manjina u BiH pod nazivom “Loptom protiv nasilja, rasizma i diskriminacije”, koji je održan u gradiškom naselju Žeravica.\nOrganizator kampa, na kome je učestvovalo oko 50 dječaka i djevojčica uzrasta od osam do 16 godina, bio je Fudbalski savez RS u saradnji sa Svjetskom organizacijom Roma, a pokrovitelj načelnik opštine Gradiška Zoran Adžić. Osim kotorvaroških vetarana organizaciju kampa podržao je i Fudbalski klub Jedinstvo iz Žeravice.\n– Nastavljamo podršku borbi za jednakopravnost i socijalizaciju nacionalnih manjina na fudbalskim terenima, a nakon kampa u Dubrovniku koji je na programu krajem maja okrećemo se drugom kampu nacionalnih manjina u Banjaluci – rekao je predsjednik kotorvaroškog Udruženja za promociju i značaj sportske rekreacije u sklopu kojeg djeluju fudbalski veterani Slobodan Petrović.\nGeneralni sekretar Fudbalskog saveza RS Goran Ćejić rekao je da podržavaju sve manifestacije koje imaju za cilj sprečavanje nasilja, rasizma i diskriminacije na fudbalskim utakmicama i uopšte u društvu.\n– Cilj ja da djeci kroz fudbal i sport pokušamo prikazati šta je ravnopravnost i reći ne rasizmu i diskrimainaciji. Fudbalski savez RS će organizovati slične kampove i u dugim gradovima u BiH, jer je od Fudbalskog saveza BiH dobio saglasnost za učešće u ovom projektu – istakao je Ćejić.\nPredsjednik Svjetske organizacije Roma Toti Dedić zahvalio je rukovodstvu Fudbalskog saveza RS i opštine Gradiška na podršci kampu, a posebno djeci koja su poslala snažnu poruku protiv rasizma i mržnje.\n– Svjetska organizacija Roma je partner FIFA i UEFA i dobili smo velika priznanja za ovaj projekat, jer fudbalskom loptom spajamo djecu različitih vjera i nacija – rekao je Dedić i dodao je da će ove godine fudbalske kampove organizovati i u Banjaluci, Sarajevu i Mostaru.


KOLAPS NA SRPSKIM SAOBRAĆAJNICAMA: U Dračevu poprečen KAMION, preko Kadinjače zabranjeno kretanje za ŠLEPERE (FOTO) - mediji.net\nKOLAPS NA SRPSKIM SAOBRAĆAJNICAMA: U Dračevu poprečen KAMION, preko Kadinjače zabranjeno kretanje za ŠLEPERE (FOTO)\nNa pojedinim saobraćajnicama u Zapadnoj Srbiji velika količina snežnih padavina izazvala je ogromne probleme, a na državnom putu Guča - Kaona - Mirajići saobraćaj je obustavljen zbog poprečenog kamiona u mestu Mirajići.\n„Zastoj se dogodio zbog saobraćajne nezgode, a svi putevi u Dragačevu su prohodni, mehanizacija je na terenu od jutros i redovno se obavlja čišćenje snega. Napadalo je oko novih 30 centimetara u seoskom i gradskom području“,...\nputevi srbijePreko 400 vesti\nsnežne padavinePročitajte još na ovu temu\nKako se Srbija ponovo zabelela 20. aprila: Na Vlasinskom jezeru opet sneg\nHladni april se ne predaje - uprkos najavama metorologa da će doći do izvesnog otopljenja, ponovo je pao sneg.\nDANAS POVREMENO KIŠA, NA PLANINAMA SNEG: Evo kada nam stiže toplije vreme i temperature iznad proseka\nU Srbiji se danas očekuje umereno do potpuno oblačno i malo toplije vreme, mestimično s kratkotrajnom kišom ili pljuskom, na visokim planinama sa slabim snegom.Vetar slab do umeren, zapadni i severozapadni. Jutarnja temperatura od četiri do sedam stepeni, ...\nNA TERETNIM TERMINALIMA OGROMNE GUŽVE I DUGA ČEKANJA! Zbog mokrih kolovoza prilagodite brzinu i posebnu pažnju posvetite ulicama oko škola!\nAuto-moto savez Srbije upozorio je jutros vozače na mokre kolovoze i da vožnju i brzinu prilagode uslovima na putu, kao i da posebnu pažnju posvete u ulicama oko škola, koje su ponovo otvorene.\nU Srbiji će danas povremeno padati kiša, na planinama kratkotrajni sneg, ali će biti i perioda sunčanog vremena. Biće i toplije za dva do tri stepena nego juče.Tokom dana umereno do potpuno oblačno, malo toplije, mestimično s kratkotrajnom kišom ili pljuskom, na visokim planinama sa slabim...\nOprez za vozače u jugozapadnoj i zapadnoj Srbiji\nOnim vozačima koji se upute ka Kopaoniku susnežica i slab sneg otežavati vožnju, dodaje se u saopštenju.Prema informacijama dobijenim od Javnog preduzeća "Putevi Srbije", nema zadržavanja na naplatnim stanicama.Prema poslednjim informacijama Uprave granične Policije, na putničkim terminalima naših...


Njemačka ne isključuje nove sankcije Amerike protiv „Sjevernog toka 2“ – Borba\nMinistar spoljnih poslova Njemačke Hajko Mas ne isključuje uvođenje novih američkih sankcija protiv gasovoda „Sjeverni tok 2“, prenosi agencija „Blumberg“.\n„Ne bih rekao da više neće biti novih sankcija“, rekao je ministar, odgovarajući na pitanje novinara da li je zatvorena tema sankcija protiv ruskog gasovoda.\nPrema riječima Masa, kako demokrate, tako i republikanci u Sjedinjenim Američkim Državama nisu baš pozitivno raspoloženi prema „Sjevernom toku 2“.\nKako „Blumberg“ navodi, Mas tvrdi da diskusije koje su se vodile poslednjih nedelja ulivaju nadu da će se narednih mjeseci postići rešenje tog pitanja.\n„Tako da ta tema ne ostane uvijek predmet sukoba u saradnji Njemačke i SAD, koja je po pitanju ostalih stvari zaista izuzetna“, precizirao je Mas.\nPodsjetimo, predsjednik Rusije Vladimir Putin na plenarnom zasijedanju Međunarodnog ekonomskog foruma u Sankt Peterburgu 4. juna saopštio je da je uspješno završeno polaganje cijevi prvog kraka gasovoda „Sjeverni tok 2“.\nProjekat „Sjeverni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Njemačke. U izgradnji gasovoda učestvuju brojne evropske kompanije.


Hoće arhivu Haškog suda u RS, a negiraju zločine!? | Starmo\nNaslovnica Politika Hoće arhivu Haškog suda u RS, a negiraju zločine!?\nHoće arhivu Haškog suda u RS, a negiraju zločine!?\nBanja Luka — Potpredsjednik “rganizacije starješina” Vojske Republike Srpske, Slobodan Župljanin, smatra da institucije Republike Srpske “moraju učiniti sve da se haška arhiva koja se odnosi na Republiku Srpsku i njene građane vrati u Srpsku”.\n“Veliki dio arhivske građe Haškog tribunala nasilno je oduzet od građana i institucija Republike Srpske i mislim da bi sve ono što je nasilno oduzeto trebalo da bude vraćeno onim subjektima od kojih je oduzeto” – rekao je Župljanin Srni.\nPrema njegovim riječima, povratak haške arhive u Republiku Srpsku imao bi veliki značaj za Srpsku, posebno za građane koji su procesuirani za “navodno počinjene ratne zločine u proteklom ratu”.\n“Hašku arhivu trebalo bi ponovo pregledati i preispitati kako bi se vidjelo da li je eventualno na osnovu tih dokumenata mogla biti donesena i neka drugačija presuda da je u cijelosti uvažen sadržaj i identitet takvih dokumenata” – istakao je Župljanin.\nA ko će ga pitati? Vučić “neće pristati” na sankcije protiv Dodika i RS!?\nDodikova patetika u Beogradu: Spreman žrtvovati “sebe za RS”\nPorfirije: Dolazak u RS je “veliki blagoslov”\nVukanović: Amerikanci upozorili Dodikove partnere…


Razmatrano stanje bezbednosti u saobraćaju - www.025.rs\nHomeKULARazmatrano stanje bezbednosti u saobraćaju\n09/04/2019 redakcija KULA, NASLOVNA 0\nNa sednici Saveta za saobraćaj opštine Kula, kojom je predsedavao zamenik predsednika opštine Kula, Karolj Valka, razmatrano je stanje bezbebednosti u saobraćaju na teritoriji Opštine. Ocenjeno je da je trenutno stanje zadovoljavajuće, kao i da broj saobraćajnih nezgoda opada u odnosu isti period prošle godine.\nTakođe, Savet za saobraćaj je razmatrao predloge građana koji se odnose na postavljanje usporivača brzine kretanja vozila, postavljenja saobraćajne signalizacije, krpljenje udarnih rupa na lokalnim putevima, kao i na izgradnju trotoara na pojedinim mestima zbog bezbednog kretanja pešaka.\nMilan Jovetić treći kuglaš Srbije\nU crvenačkom Domu Kulture, 4. decembra (sreda), biće održana promocija knjige „S one bande moje gore“ Jasenke Lalović. Promocija je […]\nMotivisani i spremni da svaki ugao svog mesta učine lepšim, radnici JKP „Komunalac“ nastavljaju odgovorno i uspešno sprovođenje radova u […]\nSaopštenje za javnost i poziv za vanredno podnošenje predloga godišnjih programa organizacija u oblasti sporta kojima se zadovoljavaju potrebe i interesi […]


RTCG - Radio Televizija Crne Gore - Nacionalni javni servis :: Korona virus - Svijet :: EU objavila paket podrške Zapadnom Balkanu\nZA CG 3 MILIONA 31. 03. 2020. 17:20 >> 17:15 0\nZA CG 3 MILIONA\nEU objavila paket podrške Zapadnom Balkanu\nEvropska unija (EU) objavila je paket podrške Zapadnom Balkanu od 38 miliona eura pomoći za zdravstvene sisteme i dodatno preusmjeravanje 374 miliona za društveno-ekonomski oporavak nakon krize zbog koronavirusa.\nTo je odgovor Evropske komisije na zahtjev partnera iz regiona, kako bi podržala nabavku medicinske opreme i uređaja, poput respiratora, laboratorijskih kompleta, maski, naočara i zaštitne odeće.\nEU će podržati Albaniju i Sjevernu Makedoniju sa po četiri miliona eura, Bosni i Hercegovini je namijenjeno sedam miliona, Crna Gora će dobiti tri miliona, Kosovo i Metohija pet miliona. Za Srbiju, koja je najviše pogođena pandemijom, je predviđeno 15 miliona.\nEvropski komesar za susjedsku politiku i pregovore o proširenju Oliver Varhelji rekao je da se Evropa suočava sa zdravstvenom krizom bez presedana, ali da je i u ovakvim vremenima tu za partnere sa Zapadnog Balkana.\nKako prenosi Tanjug, najavljena je i pomoć od 374 miliona eura za ublažavanje društveno ekonomskih posledica krize kada pandemija prođe.\nEvropska komisija obećava da će zemlje regiona biti uključene u zajedničke programe nabavke medicinske opreme, kao i u aktivnosti na obezbjeđivanju olakšanog kretanja robe preko granica tokom primjene vanrednih mjera.\nEU preusmjerava i fondove pretpristupne pomoći i širi mogućnosti korišćenja Fonda za solidarnost EU.


Gavrilović: Odmazda zbog istraživanja o Vučićevih 13 negativnih sekundi na RTS-u - Društvo - Dnevni list Danas\nPočetna » Društvo » Gavrilović: Odmazda zbog istraživanja o Vučićevih 13 negativnih sekundi na RTS-u\nSponzorisani spot u kome se napada i targetira direktor i istraživač BIRODI-ja pojavio se među reklamama na pretraživaču Gugl\nIvana Nikoletić12.06.2020. 10:34\nObračun pristalica režima sa Gavrilovićem i medijima koji objavljuju BIRODI-jeva istraživanja, međutim, dobilo je novu dimenziju nakon što je u subotu, zajedno sa Nebojšom Krstićem, gostovao u jutarnjem programu televizije Prva, kada je Gavrilović postao i tema sponzorisanog spota u kome se osim njega lično, napada i organizacija kojoj pripada, a koji se na internetu vrti kao Google reklama.\nUz haštag „Puklisu“, kao autor spota potpisana je „Javnost Srbije“, dok je jasno označeno da je u pitanju plaćena reklama. U spotu su korišćene Gavrilovićeve rečenice iz pomenutog gostovanja, uz komentare kojima se omalovažava i negira stručnost i nezavisnost njegove organizacije, a pripisuje mu se da je iznosio političke stavove i vršio pritisak na medije da prekinu sa emitovanjem političkih spotova.\n– Mislim da je ovo odmazda prema meni i BIRODI-ju zbog nedavno objavljenog monitoringa u Danasu, gde je potencirano da je Aleksandar Vučić na javnom servisu kritikovan svega 13 sekundi tokom mesec i po dana. Srbija je u ozbiljnom problemu ako je SNS počela od aktera civilnog društva da pravi sebi opoziciju i pretvara nas u političke aktere. To je pokušaj ukidanja javnosti, indikator da živimo u jednopartijskom sistemu, kaže Gavrilović za Danas.\nOn dodaje da je BIRODI organizacija civilnog društva koja „radi posao državnih tela poput REM-a ili Agencije za borbu protiv korupcije“, i čija je uloga u izbornom procesu da prati primenu zakona.\n– Međutim, vlast je očito završila sa opozicijom, jer je jedan deo pacifikovala i on izlazi na izbore, dok drugi ostaje u bojkotu, pa je sada potrebno da se stvore novi „neprijatelji“. Sada deo civilnog društva i medije koji ne žele da u Srbiji nestane javnost, vlast svrstava u političke protivnike, uz pristup „il si s nama il si protiv nas“. Ako smo zbog toga postali politički akteri, pa se angažuju resursi da bi se protiv nas pravila kampanja, što kroz izjave funkcionera, poput Marka Đurića i Zorane Mihajlović, što kroz plaćene spotove, znači da vlast priznaje da u Srbiji nema funkcionalne opozicije. Vođenjem hajke i medijske kampanje protiv onih koji su deo javnosti, pretvarajući ih u opoziciju i političke protivnike, šalje se poruka da se u ovoj zemlji ne poštuje sloboda govora garantovana Ustavom, a sve to govori da smo na korak od diktature, jasan je Gavrilović.\nOn dodaje da je i samo njegovo gostovanje izmanipulisano, jer su prethodno navedeni gosti otkazani u poslednjem trenutku, a o najavljenoj temi, istraživanjima i monitoringu, gotovo da nije bilo reči.\nGavrilović je pažnju vlasti privukao kritikom REM-ove metodologije nadzora i obračunavanja zastupljenosti političkih aktera u elektronskim medijima sa nacionalnom rasprostranjenošću, ocenjujući je kao nepreciznu i manipulativnu, jer u izveštaje nije uključen tonalitet izveštavanja, odnosno da li se o nekom učesniku političke scene izveštava pozitivno, negativno ili neutralno.\nZbog toga je i u žestokom okršaju sa članicom REM Oliverom Zekić u pomenutoj emisiji N1 bio predmet niza uvreda, a kasnije i direktnih pretnji upućenih preko društvenih mreža.\nOsim toga, Gavrilović i BIRODI skrenuli su pažnju javnosti i na intenzivnu funkcionersku kampanju Aleksandra Vučića, inicijativama upućenim REM-u da se emitovanje predizbornih spotova SNS zabrane, jer osim što sama lista ne sadrži naziv stranke, ni u video propagandnim materijalima nije naznačeno da li je Vučić predsednik Republike ili stranke, što je, kako smatra, protivno zakonu i može se smatrati korupcijom i zloupotrebom javne funkcije, uticaja i položaja za pribavljanje glasova i ostvarivanje partikularnog, stranačkog interesa.\nEtiketiranje protivnika režima\nAutor plaćenog spota u kome se napada Gavrilović potpisan je sa „Javnost Srbije“, a istoimena strana može se naći na Fejsbuku. Stranica je otvorena 8. decembra prošle godine, a zatim krajem decembra pripojena strani „Srce Srbije“, gde je u opisu navedeno „local bussinnes“. Na pomenutoj strani, na kojoj se odbrojavaju dani do izbora, mogu se naći montirani spotovi tabloidno upereni protiv Saveza za Srbiju, koji i ne izlazi na izbore, uz hešteg „Pukli su“. Na udaru uvreda, etiketiranja i targetiranja su opozicioni lideri Dragan Đilas, Vuk Jeremić, Marinika Tepić, Boško Obradović, Sergej Trifunović…\nAleksandar VučićBIRODIOdmazdaOlivera ZekićRTSZoran GavrilovićBeograd


HTPP za "Srce Evrope" u srcu Dubaija | Peštan\nHTPP za „Srce Evrope“ u srcu Dubaija\nZalaganjem i trudom zaposlenih u sektoru Izvoza, proizvodi kompanije Peštan postali su deo megalomanskog i po svemu jedinstvenog projekta u Dubaiju. Prisutni smo u preko 80 zemalja širom sveta i izuzetna nam je čast što će se cevi HTPP programa naći u čak 4.000 vila u „Srcu Evrope“ u Dubaiju.\nProjekat „The World Islands″ Dubai\nRadi se o projektu „The World Islands″ koji je započet 2003. godine po ideji šeika Muhameda. Ovaj veliki arhipelag sastoji se od 300 manjih ostrva u Persijskom zalivu. Sedam kompleta ostrva podseća na 7 kontinenata, pa otuda i naziv samog projekta.\nDeo ovog grandioznog projekta je i odmaralište „The Heart of Europe″, sastavljeno od niza veštačkih ostrva, koja predstavljaju nešto najlepše što Evropa ima u ponudi. Vrednost projekta „Srce Evrope″ je 5 milijardi dolara, zauzima površinu od 6 miliona kvadratnih metara i moći će da ugosti 16.000 turista. Ima fantastičnu lokaciju i nalazi se na samo 4 kilometara od glavne obale Dubaija.\nIdeja ovog ambicioznog projekta je da predstavi najbolje lokacije Evrope, kroz najveći luksuz, najbolja kulturna, gastronomska iskustva, barove ,butike, kafiće i zabavne sadržaje. Da bi doživljaj Evrope bio potpun, čak je i evropska valuta Evro u upotrebi. Za sve one koji ne mogu da se odluče koju bi državu pre posetili, ovo je idealno odmaralište, jer će moći da uživaju u čarima Švedske, Venecije, Nemačke, Sankt Petersburga, Azurne obale, Švajcarske, ili Portofino sela na italijanskoj rivijeri. Sva ostrva povezana su mostovima, a jedina prevozna sredstva su čamci, hidroavioni i helikopteri.\nUAE kao izazovno tržište\nTržište Ujedinjenih Arapskih Emirata je veoma zahtevno tržište i odlikuju ga velike kulturološke razlike koje je trebalo prepoznati i standardi koje je trebalo zadovoljiti. Uz pomoć lokalnog partnera ponudili smo kvalitetno i pouzdano rešenje za ovaj veliki i ambiciozni projekat i dokazali i na ovom projektu da se kvalitet HTPP cevi za kanalizaciju savršeno uklapa.


Zaštićeni delovi prirode — Bionet Škola\nZasticeni delovi prirode su jedan od nacina na koji se pokusava sacuvati bioloska raznovrsnost ionako malih preostalih delova izvorne prirode. U svetu je zasticeno oko 30.000 podrucja, sto je oko 12.8 miliona km2 ili 9.5% povrsine kopna.\nPostoje nekoliko namena zasticenih delova prirode:\nocuvanje izvornih ekosistema\nzastita specificnih prirodnih i kulturnih odlika, npr geoloski ili paleontoloski fenomeni, spomenici, manastiri…\nodrzavanje kulturnih i tradicionalnih vrednosti i jos mnoge druge namene\nKategorije zasticenih objekata prirode\nPo medjunarodnoj uniji za zastitu prirode (IUCN) postoji 6 osnovnih kategorija\nKategorija 1 STROGI REZERVAT PRIRODE\njedini cilj je zastita divljine i predvidjen je samo za naucna istrazivanja.\nKategorija 2 NACIONALNI PARK\nPredstavlja podrucje na kojem su dopusteni turizam i rekreacija, pored zastite prirode i naucnih istrazivanja\nKategorija 3 SPOMENICI PRIRODE\nSluze za zastitu posebnih prirodnih specificnosti.\nKategorija 4 PODRUČJA ZA ZAŠTITU STANIŠTA ILI VRSTA\nsluze za ocuvanje odabranih vrsta ili grupa vrsta na nekom stanistu na kojem je neophodno vrsiti intervenciju u cilju njihovog opstanka.\nKategorija 5 ZAŠTIĆENI KRAJOLIK/MORSKI KRAJOLIK-PEJSAŽ\nOvo su područja u kojima se štiti neki predeo zbog izuzetnih prirodnih vrednosti, ali i sa izraženim uticajem čoveka u nekom delu ili nekim prethodnim periodima. Ovde je veoma zastupljena rekreacija i turizam, uz naravno primarnu funkciju zaštite.\nKategorija 6 ZAŠTIĆENA PODRUČJA U KOJIMA SE UPRAVLJA RESURSIMA\nOvo su delovi prirode kojima treba zaštita, ali u kojima u kojima postoje određeni resusrsi (šume, rude, biljke, ili životinje koje se eksploatišu). Ono što je važno ovde istaći da je eksploatacija dopuštena, ali samo u okvirima održive upotrebe prirodnih ekosistema.\nAktivnosti u zasticenim područjima\nU kategorijam od 1 do 3 je stroga zastita prirode, tj apsolutno prepuštanje ekosistema prirodnim procesima. U kategorijama 2 i 3 je dozvoljen boravak posetilaca. U kategoriji 4 postoje intervencije i upravljanje ekosistemima, ali samo u interesu očuvanja ili obnavljanja vrsta i staništa. U kategoriji 5 se odvija normalan život lokalne zajednice, ali u skladu sa prirodnim načelima i tradicijom. U kategoriji 6 se odvijaju privredne delatnosti, ali iskljucuivo u isključivo u skladu sa principom održivog razvoja i služi za dobrobit lokalnog stanovništa.\nNa zasticenim prirodnim dobrima mogu se ustanoviti rezimi zastite I, II i III stepena.\nU I stepenu zaštite utvrdjuje se zabrana koriscenja prirodnih bogatstava i iskljucuju svi drugi oblici koriscenja prostora i aktivnosti osim naucnih istrazivanja i kontrolisane edukacije.\nU II stepenu zaštite utvrdjuje se ograniceno i strogo kontrolisano koriscenje prirodnih bogatstava dok se aktivnosti u prostoru mogu vrsiti u meri koja omogucava unapredjenje stanja i prezentaciju prirodnog dobra bez posledica po njegove primarne vrednosti.\nU III stepenu zaštite utvrdjuje se selektivno i ograniceno koriscenje prirodni bogatstava i kontrolisane intervencije i aktivnosti u prostoru ukoliko su uskladjene sa funkcijamazasticenog prirodnog dobra ili su vezane za nasledjene tradicionalne oblike obavljanja privrednih delatnosti i stanovanja ukljucujuci i turisticku izgradnju.\nZaštićeni prirodni objekti u Srbiji\nDetaljne informacije o ovoj temi mozete pogledati na sajtu Zavoda za zaštitu prirode \nkartu Srbije sa zasticenim prirodnim dobrima na ovom linku \nU Srbiji je zaštićeno 1032 prirodnih dobara.\nPod zaštitom su prirodna dobra: pet nacionalnih parkova, 72 rezervata prirode, 13 parkova prirode, 31 područje od kulturnog i istorijskog značaja, 13 predela izuzetnih odlika, 256 spomenika prirode, obuhvaćeno 642 prirodne retkosti (215 biljnih vrsta i 427 životinjskih), dok je pod kontrolom korišćenja i prometa 179 biljnih, životinjskih vrsta i gljiva.\nZa više podataka pogledati Upravljanje zaštićenim područjima\nPreuzeto iz „http://www.bionet-skola.com/w/index.php?title=Zaštićeni_delovi_prirode&oldid=26003“\nOva stranica je poslednji put uređena na datum 18. septembar 2015. u 18:34 č.